Stoltenberg: NATO poštuje odluku Srbije o neutralnosti - Studio B\nStoltenberg: NATO poštuje odluku Srbije o neutralnosti\nStoltenberg: NATO poštuje odluku Srbije o neutralnosti Tanjug\nPolitikaPolitika Pocetna 14. 11. 2017. 09:31:15\nGeneralni sekretar NSTO Jens Stoltenberg izjavio je da su odnosi NATO i Srbije veoma dobri, da Alijansa poštuje odluku Srbije o vojnoj neutralnosti, a da Srbija sama treba da reši hoće li dati diplomatski imunitet pripadnicima Ruskog humanitarbog centra u Nišu.\n„Veoma cenimo naše partnerstvo sa Srbijom i spremni smo da ga unapređujemo kroz blisku saradnju sa srpskim vlastima. Biće mi veoma drago da pozdravim predsednika Vučića sutra u Sedištu NATO“, rekao je Stoltenberg u intervjuu za današnji „Blic“. „Mislim da su sadašnji odnosi veoma dobri. Obe strane imaju pragmatičan pristup odnosu. Dosta praktično sarađujemo“, rekao je Stoltenberg, navodeći više primera saradnje Alijanse i Srbije.\nOn kaže da je NATO svestan značajne uloge Srbije za stabilnost u regionu. Sada se naša saradnja, ističe Stoltenberg, širi sa naučnog istraživanja na spremnost na reagovanje u slučaju katastrofa, pa sve do učešća u vojnim vežbama. „Zajedničke vežbe doprinose većoj bezbednosti srpskih vojnika angažovanih u međunarodnim mirovnim operacijama, vežbe civila za reagovanje u vanrednim situacijama, poput one koja će uskoro biti održana u Srbiji, od neprocenjive su važnosti kada država mora da se uhvati u koštac s prirodnim katastrofama“, naveo je on.\nPrema njegovim rečima, sve su to dobre prilike da Srbija pokaže svetu da znatno doprinosi regionalnoj i međunarodnoj bezbednosti. „U tom smislu, zahvalan sam što će Srbija sada dati doprinos kroz obučavanje iračkih vojnih medicinskih straučnjaka u Srbiji, u okviru NATO programa za Irak“, rekao je generalni sekretar Alijanse.\nKada je reč o aspiracijama Srbije ka EU, on naglašava da je proces evropskih integracija zasnovan na više principa, koji obuhvataju promovisanje i očuvanje demokratskih vrednosti, poštovanje vladavine prava i dobrosusedske odnose. „Poštujemo suverenitet svake države u odlučivanju o političkim i bezbednosnim aranžmanima; od Rusije očekujemo to isto. To je osnovni princip evropske bezbednosti na koji smo se obavezali Završnim aktom iz Helsinkija“, rekao je generalni sekretar NATO.\nOn napominje da je svako mešanje u demokratske procese neprihvatljivo. „Ljudi u Srbiji i Zapadnom Balkanu vrlo dobro znaju koliko bi bilo opasno kada bi smo se vratili u vreme kada su etnički sukobi bili iznad dobrosusedskih odnosa, a populistički slogani i retorika podrivali izglede za evropske integracije“, rekao je Stoltenberg. Samo srpski narod može da odredi svoj put, ali njihova odluka, ma kakva bila, kako je kazao, mora biti zasnovana na činjenicama, a ne na prevaziđenim mitovima i dezinformacijama. Kada je reč o Ruskom humanitarnom centri u Nišu, Stoltenberg je rekao da o tome odlučuje Srbija. „Srbija sama treba da reši hoće li dati diplomatski inunitet pripadnicima Ruskog humanitarnog centra u Nišu. To će na kraju biti isključivo odluka Srbije“, naglasio je generalni sekretar NATO.


Fudbalski veterani KV ugostili kolege iz Apatina\nOvdje se nalazite: Vijesti Sport Fudbalski veterani KV ugostili kolege iz Apatina\nSrijeda, 07 Decembar 2016 21:57\nIako je rezultat bio u drugom planu domaćini su trijumfovali 8:5, a nakon utakmice je upriličeno tradicionalno druženje.\nPredstavnik fudbalskih veterana iz Apatina Slavko Jerković istakao je da ova saradnja polako prerasta u tradiciju.\n- Kotorvarošani su naši istinski prijatelji i nakon utakmice u Apatinu, koju smo odigrali početkom godine, odigran je I revanš susret. Pohvalio bih gostoprimstvo domaćina i najavio novi prijateljski meč na našem terenu - rekao je Jerković.\n- Naša druženja postaju prepoznatljiva i osnovni cilj je da pošaljemo poruku svima da se bave rekreacijom koja vodi do zdravog života - naglasio je kapiten kotorvaroških fudbalskih veterana Aleksa Vučanović.\nNakon utakmice predstavnici obe ekipe su razmjenili prigodne poklone, a domaćin se pobrinuo da prijateljima koji podržavaju rad Udruženja fudbalskih veterana uruči komplete sportske opreme.\nU februaru naredne godine Kotorvarošani će učestvovati na vrlo jakom turniru u Murskoj Soboti u Sloveniji, a u aprilu će biti domaćini veteranima novosadske Vojvodine.


Naisa u Španiji brani čast srpskog rukometa (VIDEO) - Sportske vesti\n13 Jan, 2021 by South Media\nRukometašice Naise, ponovo su u završnici jednog evrokupa jedini preostali predstavnik Srbije!\nNosioci igre su reprezentativke Španije, koje su igrale na nedavnom Evropskom prvenstvu na kome su stigle do druge faze takmičenja – Silvia Arderius koja igra na poziciji centralnog beka, Soledad Lopez Himenez, kapitenka i legenda kluba i iskusna golmanka Mercedes Kasteljanos, koja je od ove sezone u Malagi.\n–Zadovoljan sam kako smo radili u prethodnom periodu. Skenirali smo protivnika i daćemo sve od sebe da obradujemo ljubitelje rukometa u Nišu i Srbiji”-ističe trener Obradović.\n–Zaista u sjajnom raspoloženju dočekujemo susret sa ekipom Malage. Potpuno smo spremne i mogu da obećam da ćemo dati sve od sebe kako bi bile uspešnije u dvomeču.\n–Da nije tih sredstava i podrške samih članova Uprave kluba, put Malage se ne bi ni krenulo i ekipa bi morala da istupi iz takmičenja -ističe predsednik kluba Miloš Stojanović.\nIzuzetna zahvalnost ide i na račun Rukometnog saveza Srbije i nove predsednice, proslavljene Milene Delić.\n–Nova predsednica i savez za celokupnu ekspediciju Naise obezbedili su PCR testiranje i pokrili troškove boravka u Beogradu, termine za trening u hali Slodes, kao i prevoz do aerodroma. Ovom prilikom se javno zahvaljujem na velikoj pomoći i obećavam da će devojke ostaviti srce na terenu i da ćemo srpski rukomet reprezentovati na najbolji mogući način-dodaje predsednik Naise.\nEkspedicija Naise, u Srbiju se vraća u ponedeljak, 18.januara.\nJesenji šampion Prve Niške lige ekipa Aluminijuma iz Naselja Nikola Tesla posle sjajnog starta sezone u poslednja dva kola, na


Stabilna Srbija ključ napretka regiona | Ministarstvo odbrane Republike Srbije\nStabilna Srbija ključ napretka regiona\nMinistar odbrane Aleksandar Vulin sastao se danas sa komandantom Komande združenih snaga NATO u Napulju admiralom Mišel Hauard. Ministar Vulin izjavio je saučešće admiralu Hauard povodom tragične pogibije 16 pripadnika Marinskog korpusa u padu vojnog transportnog aviona u državi Misisipi. Takođe, Vulin je preneo i lične pozdrave vrhovnog komandanta i predsednika Srbije Aleksandra Vučića admiralu Hauard.\nMinistar odbrane istakao je na sastanku da Srbija ostaje dosledna vojnoj neutralnosti, ali i da je opredeljena za dalje jačanje saradnje sa NATO, pre svega, kroz realizaciju aktivnosti programa Partnerstvo za mir.\n„Jačanje sposobnosti naše vojske je prioritet Ministarstva odbrane, a vežbe sa partnerima iz NATO, svakako, tome doprinose, kao uostalom i vežbe sa partnerima koje nisu članice tog vojnog saveza. Na taj način gradimo kapacitete za učešće u mirovnim operacijama Evropske unije i Ujedinjenih nacija i postajemo kredibilan partner za doprinos regionalnoj i globalnoj bezbednosti, što je u skladu sa jasnim spoljnopolitičkim prioritetima Srbije kao što je članstvo u Evropskoj uniji“, rekao je ministar odbrane.\nVulin je naglasio da je Srbija iskreno posvećena očuvanju regionalne stabilnosti i da u potpunosti poštuje i uvažava evroaltantska opredeljenja svojih suseda, kao što očekuje da susedi poštuju put koji je naša zemlja izabrala.\n„Nismo spremni da budemo deo bilo kog vojnog saveza i čvrsto smo opredeljeni za politiku vojne neutralnosti. S druge strane, Vojska Srbije aktivno učestvuje u vežbama sa zemljama članicama NATO-a koje nas okružuju. To vidimo kao priliku za jačanje poverenja među državama regiona, što je ključno za njegovu stabilnost“, rekao je ministar odbrane.\nOn je istakao da su, s obzirom na značaj i zonu odgovornosti Komande NATO u Napulju, otvoren i iskren dijalog i održavanje redovnih kontakata na najvišem nivou preduslov za unapređenje i jačanje partnerske saradnje. Naročito pozitivan vid saradnje ostvaruju Vojska Srbije i KFOR, ocenio je ministar.\n„KFOR je trenutno najodgovorniji činilac za održavanje mira i bezbednosti na teritoriji Kosova i Metohije i zbog toga je od ključnog značaja da snage KFOR-a ostanu na KiM onoliko dugo koliko je potrebno. Stav Srbije je da najavljena transformacija tzv. Kosovskih snaga bezbednosti u tzv. Oružane snage Kosova predstavlja grubo kršenje Rezolucije SB UN 1244 i zasigurno ne doprinosi uspostavljanju trajnog mira i bezbednosti u regionu. Politički dogovori moraju se poštovati i ne mogu se menjati“, poručio je ministar Vulin.\nAdmiral Mišel Hauard saglasila se da je stabilnost regiona ključ za njegov sveukupan napredak, a posebno za odnose Srbije sa njenim susedima i učlanjenje u Evropsku uniju. Ona je, takođe, istakla dobru komunikaciju Vojske Srbije sa KFOR-om i odličnu saradnju na operativno - tehničkom planu, što je potvrđeno kroz redovne sastanke načelnika Generalštaba Vojske Srbije i komandanta KFOR, kao i veliki broj zajedničkih aktivnosti.\nKomandant Komande združenih snaga NATO u Napulju potvrdila je značaj stalnog političkog dijaloga i razmene informacija, naročito kada je reč o bezbednosnim izazovima kao što su terorizam, organizaovani kriminal ili migratorna kriza, sa kojom se suočava region zapadnog Balkana, ali i cela Evropa.


Prave žrtve Zakona o usvajanju\nRuski Savet federacije\nProtivnici ruskog zakona o zabrani usvajanja dece kažu da njegove glavne žrtve nisu Amerikanci, nego ruska siročad\nHiljade ljudi su danas u Moskvi protestovale protiv zakona kojim se Amerikancima zabranjuje da usvajaju rusku decu. Demonstranti su nosili plakate sa likovima poslanika koji su krajem prošlog meseca glasali za taj zakon.\nPreko njihovih likova je crvenim slovima bila ispisana reč „sramota“. Protest, za koji su vlasti dale dozvolu, organizovali su opozicioni lideri koji su pre godinu dana predvodili i demonstracije protiv ponovnog izbora ruskog predsednika Vladimira Putina.\nZakon kojim se Amerikancima zabranjuje da usvajaju rusku decu, najšire se smatra uzvraćanjem na američko usvajanje zabrane izdavanja viza Rusima optuženim za učestvovanje u kršenju ljudskih prava. Protivnici ruskog zakona o usvajanju kažu da njegove glavne žrtve nisu Amerikanci, nego ruska siročad koja sada nemaju priliku da pronađu novu porodicu.


Animirana Porodica Adams na velikom platnu – TOP FM radio Belgrade\nAnimirana Porodica Adams na velikom platnu\n29. oktobra 2019. Marija Jovanović TOP FUN\nSpremite se da pucketate prstima! Porodica Adams se vraća u bioskope u prvoj animiranoj komediji o najšašavijoj porodici. U četvrtak 31. oktobra, film „Porodica Adams“ premijerno će biti prikazan u bioskopu Kombank Dvorana u 18.30 časova.\nNa premijeri će prisustvovati glumci koji su učestvovali u sinhronizaciji: Srđan Timarov, Dušica Novaković, koja je i reditelj sinhronizacije, Đurđina Radić, Tamara Aleksić, Marko Vukomanović, Marko Marković, Dobrila Ilić…\nOd 7. novembra „Porodica Adams“ naći će se na redovnom repertoaru svih bioskopa.\n« Link to Windows na prvom mestu među besplatnim Play Store aplikacijama\nEvropska dodela MTV video muzičkih nagrada »


obri odej instagram fotosop | wanted.rs\nINSTAGRAMU SE NE MOŽE VEROVATI, A OVA ŽENA JE DOKAZ ZA TO: Gde su nestale obline, isklesani mišići i savršene proporcije 0 Podeli PODELI TWEET POŠALJI E-MAIL\nObri je dobila nadimak najveća prevara Instagrama, što zaista i jeste\nObri Odej, američka televizijska ličnost koja se proslavila kao članica benda "Danity Kane" redovno putem Instagrama svoje pratioce obraduje novim fotografijama. Pevačicu na ovoj društvenoj mreži prati skoro milion ljudi, a njene objave obiluju provokativnim pozama u donjem vešu sa jako puno šminke.\nIpak, svet je pre nekoliko meseci šokirala, kada su je paparci uhvatili prilikom šetnje pasa. Tada je Obri dobila nadimak najveće prevare Instagrama, što zaista i jeste. Žena na ovoj popularnoj društvenoj mreži ima 20 kilograma manje, isklesan stomak, savršene obline, idealnu kožu...\nОбјава коју дели Aubrey O'Day (@aubreyoday)\nRealna Obri nema ništa od ovoga što paparaco fotografije i dokazuju. Nedavno je ponovo sve uverila kako zaista izgleda kada su je uslikali na aerodromu u Los Anđelesu. U ležernom izdanju prošetala je s koferom u rukama dok se držala za svog vozača. Ona je pravi primer da Instagramu nekada ne treba verovati i da je moć uređivanja slika zaista dosegnula svoj vrhunac.\nIzvor: ALLA / BACKGRID / Backgrid USA / Profimedia\nNakon što su paparaco fotografije procurile u javnost, Obri je na društvenim mrežama objavila novu fotografiju na kojoj pozira u crnom bikiniju, i ne nalikuje na sebe u stvarnosti. Tvrdila je i kako su fotografije koje su se našle u javnosti montirane i da neko želi da joj napakosti.\nAmerički mediji prenose da su ove slike autentične i da čak nije „ni boja obrađena, već su samo isečene“.\n- Ugradila sam filere i ubrizgala botoks, znam sve trikove i koristim ih, izjavila je prošle godine za "Us Weekly" i negirala odlaske na zahtevnije plastične operacije. Izgleda da joj je lakše da se poigra u fotošopu, a mnogi smatraju da preteruje, te da deluje kao da se radi o dve različite osobe.\nIako se i ranije spekulisalo da pevačica na društvene mreže objavljuje fotošopirane fotografije, izvor blizak bivšoj članici grupe "Danity Kane" tvrdi da njoj nije bilo lako tokom karantina i da je utehu pronašla u hrani.\nObri Odej na Instagramu izgleda neprepoznatljivo\nObri Odej Fotošop Instagram


“U Piranovi se vodi briga o potrebama stručne javnosti: naučnika, kustosa, studenata, nastavnika, menadžera i drugih stručnjaka na području materijalne i nematerijalne baštine i kulturnih politika.“\nSimpozijum obuhvata predavanja i praktični rad, koji se zasnivaju na dijalogu i iskustvima pojedinaca iz različitih područja rada i koji igraju važnu ulogu u području baštine. Sa učesnicima i stručnjacima iz cijelog svijeta, kao i sadržajno bogatim programima, društvenim događajima, izletima itd. simpozijum pruža brojne mogućnosti za umrežavanje, druženje i stvaranje novih veza.\nSimpozijum Piranova seli se na mrežu\nZbog pandemije i nemogućnosti prelaska granica, simpozijum Piranova premješten je na mrežu. Sve najnovije informacije možete pronaći na ovoj veb-stranici.\nPored zvaničnog programa, simpozijum Piranova nudi brojne mogućnosti za druženje i upoznavanje na neformalnim događanjima. Istovremeno, učesnici uče o bogatoj kulturnoj baštini, uključujući gastronomiju.\nInspiracija za ime Piranova potiče od imena istorijskog grada Pirana u Sloveniji, jednog od bisera Jadrana i uzornog primjera očuvanja vjekovnog grada sagrađenog na raskrsnici različitih kultura, odnosno na dodiru zapadne i istočne Evrope.\nSljedeća, 14. međunarodna ljetnja škola muzeologije održaće se od 23. do 27. maja 2022. godine.\nPočeci ljetnje škole muzeologije sežu u Celje, gdje je Muzej novije istorije Celje organizovao razne istraživačko-obrazovne muzejske aktivnosti za mlade. Nakon 2000. godine, kada su određena specifična znanja iz područja muzeologije postajala sve aktuelnija na slovenačkom muzejskom prostoru, ljetnje studentske muzejske kampove nadogradio je program ljetnje škole muzeologije Celje. Ljetnja škola muzeologije, pod pokroviteljstvom Fakulteta humanističkih nauka Univerziteta Primorska, preselila se 2007. godine na slovenačku obalu.\nPiranova – međunarodni istraživački centar osnovan 2018. godine predstavlja nadogradnju desetogodišnjeg stručnog usavršavanja u području muzeologije i baštine, koje FSK sprovodi u saradnji sa Univerzitetom Primorska, Fakultetom humanističkih nauka, Evropskom muzejskom akademijom i drugim partnerima.


Министарство привреде, Prodate Robne kuće Beograd\nProdate Robne kuće Beograd\nNa današnjem Javnom nadmetanju za prodaju AD Kompanije robne kuće "Beograd" u stečaju kao pravnog lica, koje je održano u hotelu "Hyatt Regency", u prisustvu velikog broja zvanica, postignuta je cena od 360 miliona evra.\nKupac je kompanija Verano Motors, dok je drugoplasirana kompanija Edelweiss Investment iz Švajcarske. Od ostalih kvalifikovanih ponuđača, učestvovali su:\nParticipatie Maatschappij Graafschap, Holandija\nBalkans Real Estate, Srbija\nBroadhurst Investment Limited, Kipar\nGlazebrook Limited, Kipar\nCalatora S.r.o, Češka Republika\nSeatpag Investment Limited, Kipar\nKonzorcijum Aida Asset Association AG i Home Art & Sales Services AG, Lihtenštajn\nPluto Capital, Srbija\nPočetna cena iznosila je 140 miliona evra, a licitacioni korak 5 miliona evra.\nSvi zainteresovani mogli su da prate javno nadmetanje u direktnom televizijskom prenosu na prvom kanalu RTS-a.\nU roku od 7 dana od dana održavanja Javnog nadmetanja, kompanija Verano Motors je dužna da zatraži saglasnost Komisije za zaštitu konkurencije. U slučaju dobijanja pozitivnog rešenja Komisije, Verano Motors je dužan da uplati kupoprodajnu cenu najkasnije u roku od 7 dana, od dana dobijanja rešenja.\nVisoka prodajna cena, 40 kompanija koje su otkupile prodajnu dokumantaciju i 10 učesnika koji su dostavili garanciju od 44 miliona evra, pokazatelji su da je ceo proces prodaje Kompanije RK Beograd bio javan i veoma uspešan i da su interesi svih poverilaca zadovoljeni na najbolji način.


Autori te platforme su Narodna stranka, Građanska platforma, Državotvorni pokret Srbije i Pokret slobodna Srbija, koje su pripadale UOS, a predstavili su je Miroslav Aleksić (NS), Slobodan Samrdić (DPS), Lidija Martinović (PSS) i Jovan Jovanović(GP).\nS obzirom da današnjoj konferenciji za medije nisu prisustvovali predstavnici Stranke slobode i pravde (SSP), Demokratske stranke (DS) i Pokreta za preokret koji su sačinili svoju platformu, postavljeno je pitanje postoji li i dalje UOS.\n- U sklopu ovih okolnosti u kojima se sada nalazimo UOS se nije sastajala, ne željom nas, ali nije se sastajala, ne funkcioniše i sada smo u nekom drugom novom položaju i situaciji - rekao je Aleksić.\nOn je danas predstavio tri ključne tačke platforme iza koje stoji Narodna stranka a to su, kako je rekao - oslobađanje medija, slobodan demokratski predizborni i izborni proces i razdvajanje izbora na svim nivoima.\nTakođe, insistiraće se na strogoj kontroli i učešću međunarodne zajednice u kontroli predizbornog i izbornog procesa, a celokupnoj opoziciji upućen je poziv da podrži predlog da ih u dijalogu predstavljaju dva pregovarača.\nOn je dodao da je njihov predlog na usaglašavanju sa drugim organizacijama, ne precizirajući sa kojim, i da očekuje da se do kraja januara definiše, kako je rekao, ozbiljna platforma sa kojom će izaći pred javnost.\nAleksić istovremeno očekuje da će se stranke koje su bojkotovale izbore SSP, Dveri i DS "uključiti" u platformu i da će uspeti da se dogovore ko će ih predstavljati.\nSSP, DS, PSG i Pokret za preokret su, inače, napravili svoju platformu sa tri uslova, a na pitanje Aleksiću kako će sarađivati sa njima, jer je deo te grupacije i PSG koja je izašla na izbore, Aleksić kaže da nisu spremni da razgovaraju sa strankama kojima su uslovi za prošle izbore bili dobri.\n- Svi oni koji smatraju da treba da se bore mogu da podrže ono što mi radimo, ali ne da mi radimo zajedno sa njima. U tome je suština, ali to ne isključuje mogućnost da imamo dva pregovarača koji će zastupati sve stvari koje su najvažnije - naveo je on.\nPotpredsednik Narodne stranke je pozvao predsednika Skupštine Srbije Ivicu Dačića da se, kako je rekao, "uozbilji" i da što pre pozove na pregovore predstavnike opozicije i EU, ocenjujući da je to važno i za njega, jer se, kaze, opozicija bori i za uslove koji će odgovarati i SPS-u.


PREVENCIJA DIGITALNOG NASILJA – Politehnička škola Subotica\nNatalija Jakovljev February 26, 2021 Uncategorized 0\nMeđunarodni dan borbe protiv vršnjačkog nasilja se obeležava svake godine, poslednje srede u februaru, pod nazivom „Dan rozih majica“. Obeležavanje ovog dana ima za cilj promovisanje tolerancije, empatije, poštovanja različitosti, razvijanja saradnje i osnaživanje za nenasilno rešavanje konflikata.\nU Politehničkoj školi su povodom ovog dana održane četiri interaktivne obuke za učenike tokom četiri dana (bili su prisutni predstavnici odeljenja prvog, drugog, trećeg i četvrtog razreda, uz poštovanje svih epidemioloških mera) o prevenciji trenutno veoma aktuelnog digitalnog nasilja. Učenici će svoja iskustva preneti vršnjacima na časovima odeljenjskog starešine.\nZa organizaciju i realizaciju obuka bile su zadužene članice Tima za zaštitu učenika od diskriminacije, nasilja, zlostavljanja i zanemarivanja, koordinatorka Aleksandra Radulović Zelenika, Natalija Trbović Toljagić, Ligija Vlček i Irina Jurić.\nPrevious: Previous post: RAZVOJ INTEGRISANOG SISTEMA NACIONALNIH KVALIFIKACIJA U SRBIJI\nNext: Next post: HITNO-DOPIS ZA SREDNJE ŠKOLE


Telenor: O Telenoru / Telenor / Uprava\nNovostiCiljevi i vizijeUpravaFinansijski pokazateljiKarijera u TelenoruPodaci kompanijeTelenor grupaEXPO i Intro centarTelenor Samit mladih 2013Firefox IzazovKontakt\nVi ste ovde: O TelenoruTelenor Uprava Uprava\nGeneralni direktor (Chief Executive Officer) Uve Fredhajm je došao na mesto izvršnog direktora Telenora d.o.o. iz sedišta Telenor grupe, gde je bio direktor Tržišta u industrijskom razvoju. Pre toga, od 2003. do 2009. godine, bio je generalni direktor Telenora u Mađarskoj. Tokom 20 godina u Telenor grupi Fredhajm je radio i na poziciji starijeg potpredsednika za proizvode i tržišta Telenor mobajla u Norveškoj (2001-2002) i na poziciji izvršnog direktora za marketing i zamenika generalnog direktora Kivistara u Ukrajini (1999-2001). Novi generalni direktor Telenora u Srbiji bio je član Upravnog odbora Telenora u Crnoj Gori (2005-2008) i član Izvršne komisije mobilnog operatora Didži u Maleziji (2001-2002), a trenutno je član Upravnog odbora Telenora u Norveškoj.\nFredhajm ima zvanje mastera poslovne administracije i marketinga Škole za poslovnu administraciju iz Osla. Tokom dugogodišnjeg boravka u inostranstvu stekao je bogato multikulturalno iskustvo i naučio brojne jezike – danski, švedski, engleski, nemački i francuski. Preuzmite fotografiju\nIzvršni direktor finansija (Chief Financial Officer) Erlan Neten je u Telenor grupi pet godina kao šef Interne revizije u Telenoru ASA i ima široko znanje o poslovanju Grupe. Svoju dvadesetčetvorogodišnju karijeru u KPMG-u – od toga poslednjih 10 kao partner – započeo je u službi revizije i konsaltinga. Njegovi klijenti bile su brojne međunarodne korporacije. Erlan je takođe bio rukovodilac Finansijskih konsultantskih službi KPMG-a, a njegove odgovornosti obuhvatale su i razvoj novih poslova i sva tehnička pitanja u okviru usluga transakcija. Pored toga, radio je nekoliko godina na uspostavljanju, vođenju i razvoju Finansijskih savetodavnih usluga KPMG-a. Erlan je bio na rukovodećim mestima u inostranstvu, a najviše u centralnoj i istočnoj Evropi. Erlan ima diplomu iz ekonomije i menadžmenta sa Univerziteta Telemark i norveški revizorski sertifikat. Ima 52 godine, oženjen je i ima jednu ćerku.\nIzvršna direktorka prodaje i korisničkog servisa (Chief Customer Officer) Maja Nibel, počela je karijeru u Telenoru 2007. godine, gde je radila na pozicijama direktora za strategiju i planiranje, direktora marketing komunikacija i direktora brenda. Pre dolaska u Telenor, Maja je radila u Majkrosoftu i Ekspediji Inc. u državi Vašington u SAD, vodeći timove koji su razvijali nove proizvode za prodaju putovanja preko interneta. Maja je diplomirala matematiku, sa fokusom na operativnim istraživanjima i Informatici na Univeriztetu u Vaterlou, u Kanadi. Magistrirala je poslovnu administraciju na fakultetu IMD u Švajcarskoj. Maja je veliki zaljubljenik u skijanje i trčanje i redovno učestvuje na Beogradskom maratonu. Udata je i ima dvoje dece. Preuzmite fotografiju\nIzvršna direktorka korporativnih komunikacija i ljudskih resursa (Chief Communications and Human Resource Officer) Sandra Štajner došla je na tu funkciju u Mobi 63 juna 2006. Pre toga, od septembra 2004. bila je direktor korporativnih komunikacija u farmaceutskoj kompaniji “Actavis Balkan“. Stekla je veliko iskustvo radeći u Srbiji kao nezavisni konsultant u oblasti komunikacija i produkcije nakon rada na poziciji producenta satelitskog programa za Fox News Channel u SAD. Njeno televizijsko iskustvo uključuje i poziciju producenta specijalnih dogadjaja za Reuters i HBO. Diplomirala je filmsku i TV produkciju i magistrirala iz oblasti produkcije dramskih umetnosti i medija na Fakultetu dramskih umetnosti u Beogradu.\nOliver von Gagern, izvršni direktor marketinga (Chief Marketing Officer), je stekao 13 godina iskustva u telekomunikacijama radeći kao menadžer kod različitih mobilnih telekomunikacionih provajdera, gde je zauzimao više pozicije u odelenjima Startegije, Kompanijskog razvoja i cena, kako na nivou Grupe, tako i NatCo-a. Oliver je studirao poslovnu administraciju na Katoličkom univerzitetu Ajhštet u Nemačkoj, kao i u Helsinkiju i Madridu. Poreklom je iz Nemačke, ali sebe smatra istinskim Evropljaninom, s obzirom na njegovo bogato iskustvo koje je stekao godinama živeći i radeći u inostranstvu i odlično znanje nekoliko evropskih jezika. Oliver ima 38 godina, oženjen je i ima jednu ćerku, a uživa u svemu što je povezano sa prirodom, kao što je pecanje, pešačenje u prirodi ili jahanje.\nIzvršna direktorka tehnike (Chief Technical Officer) Ingeborg Ofsthus je radila za telekomunikacione operatore u Norveškoj, Nemačkoj i Tajlandu. U Telenor grupi radila je na raznovrsnim pozicijama, uključujući osnivanje i rukovođenje nekadašnjim CTO forumom u okviru GTI-ja (Global Team Infrastructure). Ingeborg je izgradila „Service Management Division“, a u DTAC-u je rukovodila poslovnom jedinicom „Development Division“, započevši obimnu modernizaciju IT sektora pre nego što se 2011. godine vratila u Norvešku. .\nIzvršni direktor korporativnog razvoja (Chief Corporate Affairs Officer) Goran Vasić ima više od 14 godina iskustva u mobilnoj industriji širom sveta. Radio je za Lucent na Tajlandu, Tajvanu i u Australiji, zatim za Erikson u Izraelu, SAD-u i Meksiku, a 2003. godine se vratio u Srbiju. U Telenoru je od 2006. Ubrzo je postavljen na poziciju direktora razvoja u Technology diviziji. Vasić je jedan od 19 menadžera na nivou Grupe koji je učestvovao u Executive Management Programu za 2008. godinu, koji se sprovodi sa ciljem da pripremi talentovane menadžere za preuzimanje top menadžment pozicija u Telenor Grupi. Magistar je telekomunikacija.


Niška televizija » Zakon o javnom informisanju u proceduri u maju\nObjavljeno 05.04.2013. 18:58\nPredlog zakona o javnom informisanju i medijima trebalo bi, prema najavama iz resornog ministarstva, u maju da se nađe u proceduri, a u stručnoj javnosti i medijskoj zajednici se pojačanim intenzitetom odvija polemika da li treba bez ikakve ograde sprovesti koncept povlačenja države iz medija. Na višečasovnom javnom slušanju koje je organizovao Odbor za kulturu i informisanje Skupštine Srbije danas su se okupili predstavnici ministarstva, koje bi u narednim danima, pre nego što zakon uputi na usvajanje, trebalo da pisanim putem odgovori na brojne primedbe na nacrt zakona, ali i brojni predstavnici medijskih kuća, strukovnih udruženja i međunarodnih organizacija.\nMinistar kulture i informisanja Bratislav Petković je u uvodnom oraćanju istakao da je primarni cilj reforme u toj oblasti oslobađenje medija od političkih, ekonomskih i finansijskih pritisaka i ucena. „Pošto je reč o krovnom zakonu, debate su bile žive i burne i pojavile su se dve škole mišljenja – oni koji su za povlačenje države iz medija i oni koji su protiv toga“, sumirao je Petković ishod višemesečne javne polemike o ovom zakonu.\nPomoćnik ministra kulture i informisanja Dragan Kolarević izjavio je tim povodom Tanjugu da planirana privatizacija medija u državnom vlasništvu ne podrazumeva i povlačenje države iz medija, jer će ona i dalje brinuti o javnom interesu u medijskoj sferi. Zakon, prema njegovim rečima, jasno precizira kako će konkursi izgledati i ko mogu biti članovi konkursne komisije, tako da će biti osigurani mehanizmi da sredstva za projekte dobijaju oni koji istinski štite interese javnosti.\nNajveći kritičari radne verzije nacrta zakona koja je do sada bila u opticaju bili su predstavnici lokalnih medija, čiji su osnivači lokalne samouprave, koji su zatražili da tekst bude povučen i vraćen na sveopštu doradu.\nNjihove argumente podržao je i poslanik Ujedinjenih regiona Srbije Saša Milenić koji je, poručivši da će da glasa protiv zakona, istakao da bi zabrana lokalnim samoupravama da osnivaju medije bila etatizacija društva i napad na autonomiju lokalnih samouprava, pogotovo zbog toga što evropska praksa ne isključuje mogućnost postojanja lokalnih javnih servisa.\nJedan od onih koji su osporili celishodnost nacrta zakona bio je i direktor beogradske televizije Studio B Aleksandar Timofejev, koji je najavio da će se obratiti Ustavnom sudu ukoliko zakon bude zabranio gavnom gradu da ima svoju televiziju. „Nisam pristalica argumenta da se to mora jer je tako svuda u Evropi, budući da to nije istina. Studio B je jedna od evropskih vrednosti države i niko ne može da kaže da je studio B protiv približavanja EU“, istakao je Timofejev, koji je uveren da postoje brojne mogućnosti pored ukidanja državog finansiranja i privatizacije po principu sad i odmah. On je odbacio i argument da se za povlačenjem države iz vlasništva u medija osigurava uređivačka nezavisnost medija od države, jer su, kako pokazuje praksa, i privatni mediji proteklih godina bili pod uticajem vlasti.\nDirektorka novinske agencije Tanjug Branka Đukić, koja je, ne želeći da kometariše predložena rešenja, navela činjenice koje se najčešće prećutkuju i koje javnosti nisu poznate, a to je, na primer, da je u Evropskoj asocijaciji novinskih agencija 14 agencija – članica u državnom, a 17 u privatnom vlasništvu i da sve do jedne dobijaju novac od države za servise vesti koji su od javnog i opšteg interesa.\nSuštinske primedbe na radnu verziju nacrta zakona imali su i poslanici Saveza vojvođanskih Mađara, koji su izrazili bojazan da će njegovim usvajanjem biti ugrožena prava nacionalnih manjina na informisanje na maternjim jezicima.\nBrojne primedbe izneli su i predstavnici Koalicije zaposlenih u medijima (ZUM), koji smatraju da je povlačenje zakona nužno zbog činjenice da je u samoj radnoj grupi bilo sukoba interesa i zato što u njen rad nisu bile uključne sve relevantne strukovne organizacije i udruženja.\nU ovom trenutku vrlo je izvesno da ti rokovi neće biti mogući barem u slučaju dva najveća radiodifuzna javna servisa. „Što se tiče budžetskog finansiranja RTS i RTV, to će biti privremeno na rok od tri godine, a posle će se tražiti model trajnog finansiranja“, bio je decidan pomoćnik ministra Kolarević. On je, inače, najavio i da će tokom sledeće nedelje verovatno biti završena i prva verzija teksta zakona o elektronskim medijima, koji bi, po završetku javne rasprave, takođe u maju trebalo da se nađe u proceduri.(Tanjug)\ndragi moji sugradjani, ako nas i sada prevedu zedne preko vode uz pomoc neke „FINTE“, smatrajte da ce i u narednih 70 godina Nis i cela juzna Srbija ostati beogradska provincija-kolonija !!! Dragi nasi Narodni poslanici iz JUGO-ISTOCNE SRBIJE, prilikom izglasavanja ovakvog NAKARADNOG zakona o javnom informisanju- za govornicom RACUNAMO NA VASU HRABROST I ODLUCNOST !


Dodeljene Virtus nagrade za filantropiju | Giving Balkans\nJedanaestu godinu za redom dodeljena je Virtus nagrada za filantropiju u organizaciji fondacije Trag. Nagrada se dodeljuje pojedincima, udruženjima i kompanijama koji su dali doprinos razvoju filantropije. Ove godine pristiglo je 68 nominacija, od kojih je 30 bilo za individualne filantrope.\n“Poenta je da se nagrade kompanije i pojedinci koji svojim radom doprinose razvoju zajednice i da se afirmisu takve priče da bi se podigla svest o ulaganju u zajednicu. Ove godine smo uveli novu kategoriju, nagradu za mlade filantrope, jer želimo da među mladim ljudima prepoznamo dobre primere i da pokažemo da i u toj kategoriji postoji mnogo ljudi koji se trude da budu aktivni u svojoj zajednici” – kaže direktor programa Trag fondacije, Dragan Srećković. Prvi dobitnik nagrade za mlade filantrope je Jovan Simić, osnivač humanitarne organizacije "Zajedno za život".\nČuveni Stolar Mile, Milorad Jurković, koji je napravio do sada 1.230 stolica za hranjenje beba, dobio je nagradu za individualni doprinos razvoju filantropije u lokalnoj zajednici: “Bavim se ovim od 2015. godine. Od tada smo uspeli da izgradimo veliku zajednicu ljudi koji se odazivaju na akcije putem Fejsbuka, gde ih ima preko 60 hiljada. Osim stolica za bebe, napravili smo i 11 stolica za decu sa problemom u razvoju uz pomoc mašine koju mi je donirala fondacija Divac, pomogli smo 23 porodice, nabavljali kolica, lekove i sve ono što nisu uspeli sami da nabave. Međutim, nije stvar samo doći jednom, stvar je ponovo doći i videti da li su ti ljudi uspeli, pogurati ih opet, sve dok ne stanu na noge.”\nGlavna nagrada Fondacije, za doprinos kompanije na nacionalnom nivou uručena je Delta Holdingu i njihovom programu "Fond za budućnost".\n“U projekat Fond za budućnost su uključeni mladi lošijeg materijalnog stanja koji pohađaju poljoprivredne škole. Oni idu na praksu na našim imanjima i dobijaju mesečnu stipendiju, a posle programa imaju mogućnost zaposlenja u našoj kompaniji. Ono što je novina jeste da su od ove godine u program uključena deca iz ugostiteljskih škola. Osim ovog projekta, tokom prethodne godine Delta je realizovala svoje dugoročne projekte a to su Zasad za budućnost i Treći roditelj. u 2017. godini Delta je poklonila i svoju treću zadužbinu Gradu Beogradu - skulpturu "Odande dovde". Skulptura je delo vajara Mrđana Bajića i Ričarda Dikona i nalazi se na Savskom pristaništu” – ističe Tijana Koprivica, direktorka za održivi razvoj.\nZa dugoročno partnerstvo između poslovnog i neprofitnog sektora nagrada je pripala preduzeću "Nag" iz Beograda.\nSpecijalnu nagradu za volontiranje dobila je Banka Inteza čiji su zaposleni donirali 6.500 sati društevno korisnog rada neprofitnim organizacijama, a nagradu za doprinos lokalnoj zajednici u kojoj kompanija posluje dodeljena je Rudniku flotacije "Rudnik" za adaptaciju Doma kulture, renoviranje dve osnovne škole, kao i adaptaciju Doma penzionera na Rudniku.\nZa dugoročno partnerstvo između poslovnog i neprofitnog sektora nagradu je dobila kompanija "Nelt", a specijalnu nagradu za individualni doprinos razvoju filantropije u lokalnoj zajednici dobila je Vesna Bodžić, koja pomaže ženama obolelim od raka.\nNa svečanosti su dodeljene i zahvalnice svim finalistima, kompanijama i pojedincima koji su ušli u uži krug izbora za nagradu "Virtus". Moto ovogodišnje dodele Virtus nagrada je da "dobro ne ostane skriveno". Iz Trag fondacije ističu da već 11 godina rade na promociji pojedinaca, organizacija i kompanija koje svojim delovanjem pomažu razvoju lokalnih zajednica u Srbiji i pružaju pomoć građanima kojima je ona neophodna.\nNagrada poput ove će svakako biti veliki podsticaj firmama, a posebno pojedincima koji se trude da osnaže svoju lokalnu zajednicu i pomognu onima kojima je pomoć najpotrebnija. Ali, baš kao što kaže Stolar Mile, “najveća nagrada je kada pomognete ljudima, kada ih ponovo obiđete i shvatite da ste upeli da im pomognete, to su najveće nagrade, a tako nešto ne može da se shvati, to mora da se doživi.”


Jun će biti najromantičniji mesec za ova 3 horoskopska znaka: Sijate, i to svi vide! - Telegraf.rs\n08/06/20 | 20:35\nJun će biti najromantičniji mesec za ova 3 horoskopska znaka: Sijate, i to svi vide!\nProverite da li su vaše misli zaista realne...\nJun je mesec pomračenja. Sa početkom leta od 21. juna, nema boljeg perioda da počnete da radite nešto zbog čega ste strastveni. Iako može izgledati teško da zaboravitte sav haos oko nas, jun će biti najromantičniji mesec za 3 horoskopska znaka.\nDakle, evo zašto će Blizanci, Vaga i Vodolija ovog meseca imati romantične trenutke...\nBlizanci: Dobijate ljubav koju zaslužujete\nTo je početak potpuno nove ere za vas. Napokon, spremni ste da okončate vezu za koju ste nekad mislili da služi vašim interesima. Pored juna, koji je vaš rođendan, ovaj mesec će takođe biti u vezi sa razumevanjem sebe. Venera vam poručuje da više cenite svoj izgled i osećate se samouverenije, pa je vreme da se pobrinite za sebe. Nakon pomračenja Meseca u Strelcu 5. juna, počećete da shvatate ko zaista zaslužuje vaše vreme i energiju.\nVaga: Vi sebe razumete, kao i sve druge\nNeodoljiva Venera još dugo će biti u znaku Vage. Pored razvoja vaših ličnih odnosa i istraživanja nepoznatog, jun će vam ponuditi i nove mogućnosti i, što je najvažnije, uvid. Pomračenje Meseca u Strelcu otvoriće vam nove perspektive u naredna dva meseca vašeg života. Kada Mars 27. juna uđe u Ovna, spremite se da pozdravite strastveni talas energije i vitalnosti.\nVodolija: Sijate i to svi vide\nKada Mars 27. juna uđe u Ovna, osećaćete kao da vas osnažuje dodatnom energijom. Pored toga, vaš šarm je neodoljiv i uspešni ste u flertovanju. Zapravo, svemir vam pomaže na određeni način pomaže.\nGde god da se pojave u njih se zaljubljuju: Da li ste i vi među ovim horoskopskim znakovima?!


Predstavnici kompanije Gezhouba Group Company Limited posjetili TK\nPredstavnici kineske kompanije Gezhouba Group Company Limited posjetili TK\nMogućnost saradnje stranih investitora sa lokalnim institucijama na ispunjavanju korporativne društvene odgovornosti, bila je tema današnjeg sastanka premijera Tuzlanskog kantona Bege Gutića sa glavnim predstavnikom kompanije Gezhouba Group Company Limited (CGGC) za ovu regiju Chenom Yuhanom.\nPremijer Gutić je izrazio zadovoljstvo što su nakon više protokolarnih sastanaka sa delegacijama iz Kine uslijedili i konkretni koraci i rezultati, te je pozvao predstavnike kompanije CGGC da prilikom izgradnje Bloka 7 Termoelektrane Tuzla u što većoj mjeri angažuju domaće kompanije i lokalne resurse.\n- Vlada Tuzlanskog kantona daje punu podršku realizaciji projekta izgradnje Bloka 7 jer izgradnja ovog zamjenskog bloka u Termoelektrani Tuzla nema alternativu. Taj blok daje dugoročnu energetsku stabilnost cijeloj Bosni i Hercegovini. Raduje nas da je na Sarajevo Business Forumu potpisan i glavni ugovor za realizaciju ovog projekta i očekujemo da će se saradnja sa CGGC-om nastaviti i u drugim granama privrede u BiH. Prije svega, tu mislim na izgradnju transportne i saobraćajne infrastrukture - rekao je Gutić.\nPredstavnik CGGC-a Yuhan je kazao da im je veliko zadovoljstvo surađivati i raditi na projektima u Tuzlanskom kantonu, te da će im biti drago da uz realizaciju projekata u okviru ugovorenih zadataka i predviđenih rokova pokažu svoju društvenu odgovornost prema lokalnoj sredini.\nSastanku su prisustvovali i ministri industrije energetike i rudarstva i razvoja i poduzetništva Srđan Mićanović i Nermin Hodžić, ataše za ekonomiju i privredu u Ambasadi Narodne Republike Kine u BiH Shu Mengqiao, kao i dva menadžera CGGC-a za lokalno tržište, saopćeno je iz Ureda za zajedničke poslove kantonalnih organa TK.\nDatum kreiranja: 26 maj 2016\nSledeća ⇨ Počela izgradnja mosta Moračica\nPrethodna ⇦ KINESKI AMBASADOR O BATINOJ SMRTI Čak i deca u Kini znaju ko je bio Valter


Izdata dozvola za gradnju gondole na Zlatiboru | TV KANAL 9 NOVI SAD\nNaslovna VESTI Izdata dozvola za gradnju gondole na Zlatiboru\nIzdata dozvola za gradnju gondole na Zlatiboru\nMinistarstvo građevinarstva, saobraćaja i infrastrukture saopštilo je da je izdalo Opštini Čajetina građevinsku dozvolu za prvu fazu izgradnje gondole na Zlatiboru, čime je omogućen početak izgradnje krajnje stanice Tornik, a nakon što je ta opština ovoga puta predala potpunu i ispravnu dokumentaciju.\nU saopštenju se navodi da ovaj primer dokazuje da u Srbiji politički motivisani pritisci i zaobilaženje propisa nisu način da se dođe do dozvole za gradnju, već je način poznat i isti za sve investitore – podnošenje potpune dokumentacije bez tehničkih propusta.\nMinistarstvo građevinarstva, saobraćaja i infrastrukture uvek je spremno da, u slučaju nesnalaženja investitora, pruži tehničku pomoć u pripremi dokumentacije, kao što je to uradilo i u slučaju Opštine Čajetina, koja je četvrti put uspela da podnese ispravna dokumenta.\nOpština Čajetina je prethodna tri puta odbijena samo iz jednog jedinog razloga – nije podnosila ispravnu dokumentaciju, iako su im više puta date precizne instrukcije šta je potrebno izmeniti kako bi ispunili zakonske uslove da zahtev bude pozitivno rešen.\nOd svih investitora, pa i od Čajetine, Ministarstvo građevinarstva, saobraćaja i infrastrukture traži ni manje ni više, nego da pripreme tehnički ispravan projekat i poštuju sve bezbednosne standarde.\nČim to učine, mogu da računaju na građevinsku dozvolu za svega nekoliko radnih dana, jer Srbija danas ima moderan elektronski sistem koji to omogućava, i za koji je dobila priznanje od svetskih institucija.\nMinistarstvo podseća da podržava izgradnju gondole na Zlatiboru od samog početka, jer će tim projektom jedna od najlepših planina u Srbiji postati još atraktivnija za turiste, a zlatiborski kraj će moći da se ekonomski još brže razvija.\nMinistarstvo je ovakav stav pokazalo i na delu, omogućavajući Opštini Čajetina da projekat realizuje u više faza, pružanjem stručne podrške investitoru u procesu pribavljanja dokumentacije i izdavanjem lokacijskih uslova u roku višestruko kraćem od zakonskog.\nTakođe, Ministarstvo ovoj opštini na vreme skreće pažnju da je u obavezi da i za preostale faze izgradnje panoramske gondole, za početnu i međustanicu, kao i trasu gondole, podnese uredne zahteve koji će biti na isti način rešavani – brzo i efikasno.\nMeđutim, kao što se bori za izgradnju u skladu sa zakonom, u skladu sa istim principom, Ministarstvo građevinarstva, saobraćaja i infrastrukture očekuje i da će Tužilaštvo postupiti po prijavi za organizovani kriminal u Opštini Čajetina iz 2015. godine, i o tome obavestiti javnost, ističe se u saopštenju.\nPrethodni tekstFrancuski parlament usvojio meru o zabrani zapošljavanja članova porodice\nSledeći tekstU subotu besplatna provera pH vrednosti kože na Štrandu


Vesti online / Sport / / Jokić sa 36-10-9 utišao "grmljavinu" (VIDEO)\nJokić u borbi za skok sa Adamsom\nU duelu MVP kandidata srpski as je upisao bolju partiju od rivalskih bekova Pola Džordža i Rasela Vestbruka.\nPeti uzastopni trijumf Denvera postignut je krajem poslednje deonice u kojoj su domaćini u "Pepsi centru" išli od vrha do dna i nazad.\nOklahoma je izgubila meč plej-of intenziteta između prve dve ekipe ispod lidera Zapada Golden Stejta, pre svega zbog vrlo lošeg šuta za tri 10/38.\nOsim Jokića koji je briljirao sa 36 poena, 10 skokova i devet asistencija, odlični su bili Vil Barton sa 23, Džamal Marej sa 20 i Pol Milsap sa 12 poena i 10 skokova.\nPol Džordž ne prestaje sa vrhunskim izadnjima, postigavši 25 poena, uz osam skokova, sedam asistencija i šest ukradenih lopti. Raselu Vestbruku je falio jedan skok za tripl-dal sa 22 poena, 14 skokova, ali i sedam izgubljenih lopti.\nNjujork Niks - Orlando Medžik 108:103\nToronto Reptors - Boston Seltiks 118:95\nNBA Nagetsi na tropskih plus 45 protiv Hoksa


RAZBIJENA JOŠ JEDNA KORONA ŽURKA: U lokalu zatečeno 150 osoba - Srbija UŽIVO\nKako navode, uhapšen je 47-ogodišnji T. S. iz Merošine, koji se tereti za krivično delo nepostupanje po zdravstvenim propisima za vreme epidemije. Osumnjičenom je, kako navode u policiji, određeno zadržavanje do 48 sati i on će, uz krivičnu prijavu, biti priveden nadležnom tužilaštvu. Kako se dodaje, u lokalu je puštana muzika posle 17 časova. Policija je o događaju obavestila i komunalnu miliciju, koja je naložila da se objekat zatvori na 72 sata, a osumnjičeni će uz krivičnu prijavu biti priveden nadležnom tužilaštvu. Na jučerašnjoj sednici Gradskog štaba za vanredne situacije epidemiološka situacija u Nišu je ocenjena kao vanredna sa pretnjom da pređe u katastrofalnu i naložen je pojačan rad Komunalne milicije i komunalnih inspektora.\nPOVEZANE TEMECrna hronikaHronikaKoronaKorona žurkaKovid 19MerePandemijaPolicijaSrbijaUgostiteljski objekatVesti


Saradnja s krajnjom desnicom srušila naslednicu Merkelove\nPokušaj „kontrole štete” posle podrške desničarske AfD izboru premijera Tiringije – nije uspeo. Zatresla se Hrišćansko-demokratska unija (CDU), a po svemu sudeći, trese se i vlada kancelarke Angele Merkel. Liderka CDU i ministarka odbrane Anegret Kramp Karenbauer juče je najavila da odustaje od kandidature za kancelara na saveznim izborima u jesen sledeće godine. Ona je rekla da će na leto pokrenuti izbor kandidata stranke za mesto kancelara na izborima sledeće godine i da će onda napustiti dužnost predsednice partije. Politička javnost Nemačke je u šoku, AfD likuje, a levica se pribojava da će CDU skrenuti udesno. Ali, oni koji detaljnije prate političke prilike u Nemačkoj podsećaju da je „projekat AKK” – tom skraćenicom često označavaju Karenbauerovu – od početka bio slabo utemeljen\nAUŠVIC – Nemačka kancelarka Angela Merkel posetila je danas, po prvi put u 14-godišnjem mandatu na čelu nemačke vlade, bivši koncentracioni logor Trećeg rajha u Aušvicu i istakla da ono što se dogodilo u Aušvicu ljudski um ne može da shvati. Po dolasku na stratište ona je najpre obišla muzej u kojem se nalaze mnogi predmeti bivših logoraša, ali i ostaci opreme za ubijanje ljudi. Položila je, zajedno sa poljskim premijerom Mateušom Moravijeckim venac na „zidu smrti”, ispred kojeg je ubijeno na hiljade ljudi.\n05.12.2019 u 17:12\nNemačka kancelarka Angela Merkel pozvala je predsednika Srbije Aleksandra Vučića da u januaru poseti Berlin, što je predsednik sa zadovoljstvom prihvatio, navodi se u saopštenju kabineta predsednika nakon njegovog telefonskog razgovora sa kancelarkom. Predsednik Srbije je sa Merkelovom razgovarao o bilateralnim odnosima i situaciji u regionu. Vučić i Merkel su, u dugom i prijateljskom razgovoru, izrazili zadovoljstvo stalnim napretkom političkog dijaloga i ekonomske saradnje Srbije i Nemačke. Predsednik je ukazao na to da nemačke kompanije, koje posluju kod nas, zapošljavaju više od 60.000 radnika i značajno doprinose ekonomskom razvoju Srbije, kao i ugledu naše zemlje kao dobrog mesta za investicije. On je kancelarki zahvalio na kontinuiranoj podršci Nemačke evrointegracijama\n29.11.2019 u 22:44\nNemačka kancelarka Angela Merkel će narednog petka prvi put posetiti Aušvic, najavio je danas njen kabinet. Poseta je povezana s obeležavanjem 75 godina od oslobađanja tog nacističkog koncentracionog logora za Jevreje koji se nalazi u Poljskoj. Poslednja poseta šefa nemačke vlade bivšem logoru Aušvic-Birkenau gde je ubijeno skoro milion Jevreja, bila je pre 24 godine, pred obeležavanje pola veka od kada su sovjetski vojnici januara 1945. oslobodili grupu preživelih logoraša, prenosi Beta. Kancelarka Merkel će s premijerom Poljske Mateušeom Moravijeckim odati poštu žrtvama minutom ćutanja ispred „Zida smrti” u Aušvicu gde su streljane hiljade zatočenika, a potom će posetiti i logor Birkenau gde će održati govor i položiti venac, najavila je agencija AFP. Helmut Šmit je bio prvi šef Vlade


12 savršenih predloga za uređenje malih i srednjih bašti (VIDEO)\nI najmanja okućnica može se pretvoriti u mali raj ako umešno izaberete biljke i rasporedite ih tako da dvorište deluje prijatno i za prolazak i za boravak!\nUmesto betonskih staza koje odudaraju od prirodnog ambijenta, mnogi više vole pošljunčane puteljke zato što deluju manje formalno. Međutim, i u takvu stazu treba uložiti malo truda da bi bila stabilna i udobna za šetnju.\nOriginalni ulaz u vrt i baštenska staza vode vas u mali cvetni raj mladog vlasnika iz Prokuplja koji već više deset godina sa uživanjem uređuje dvorište!\nNeke bašte ostaju zauvek u našem sećanju. U njima bude poneki detalj kojeg se rado sećamo i koji uvek prepričavamo u našim toplim baštovanskim pričama...\nPaviljon, klupa, pergola, paravan i ostali baštenski elementi daće sasvim novi izgled vašem zelenom carstvu.


Mladi na Birou a ministar zaposlio penzionera » pressing.ba\nMladi na Birou a ministar zaposlio penzionera\nNakon što je penzionisan, bivši pomoćnik ministra finansija RS Mile Banika ponovo je zaposlen u isto ministarstvo, ovog puta kao savjetnik Zorana Tegeltije. I penzionisana radnica Mira Straživuk, pored hiljada visokoobrazovanih kadrova na Zavodu za zapošljavanja RS, je "nezamjenjiva", pa je ponovo angažovana u Ministarstvu finansija RS.\n11.09.2018 u 17:35\nMile Banika ispunio je uvjete za starosnu penziju pa mu je 20. juna ove godine prestao radni odnos u Ministarstvu finansija RS. Tada je za pomoćnika ministra za računovostvo i reviziju imenovan Velimir Kukobat. Međutim, prije desetak dana Banika je ponovo zaposlen u isto Ministarstvo, što su potvrdili i u tom resoru Vlade, otkriva portal Capital.\n- Banika je u Ministarstvu finansija zasnovao radni odnos 1. septembra 2018. godine, na osnovu ugovora o radu, na radnom mjestu savjetnik ministra u Kabinetu ministra finansija, i na ovom radnom mjestu bit će angažovan za vrijeme trajanja mandata sadašnjem ministru finansija - rekli su u Ministarstvu finasija RS. Pored njega, i Mira Straživuk koja je radila u Resoru za finansijski sistem, samo dan nakon penzionisanja, ponovo je zaposlena u Ministarstvu finansija. -Miri Straživuk prestao je radni odnos u Ministarstvu finansija zbog ispunjavanja uslova za starosnu penziju 15. februara 2018. godine. Imenovana je angažovana na osnovu ugovora o djelu u periodu od 16. februara 2018. godine do 30. novembra 2018. godine, radi obavljanja poslova sekretara Tima za implementaciju Projekta jačanja bankarskog sektora Republike Srpske – rekli su u Ministarstvu finansija.\nZa ovaj projekat Republika Srpska zadužila se prošle godine kod Svjetske banke za 28,3 miliona eura u cilju unapređivanja stabilnosti bankarskog sektora. Prema podacima Zavoda za zapošljavanje RS, u junu ove godine u Republici Srpskoj je registrovano 107.034 nezaposlena radnika, od kojih su 11.793 nezaposlena sa visokom stručnom spremom (VSS), 635 mastera, 74 magistra i 14 doktora nauka. Od ukupno nezaposlenih sa VSS, 3.054 su finansijski radnici i ekonomisti. Niko od pomenutih visokoobrazovanih, nezaposlenih, očito nije bio kvalifikovan da savjetuje ministra finansija RS. Mile Banika je, prije nego je postao pomoćnik ministra, radio godinama u Poreskoj upravi RS, prvo kao zamjenik direktora, pa zatim kao v. d. direktora.\nBio je predložen i za glavnog revizora RS, ali je utvrđeno da nema diplomu Ekonomskog fakulteta i kao takav ne ispunjava uslove za imenovanje na tu funkciju. Tada je objavljeno da Banika ima diplomu Fakulteta za uslužni biznis (FABUS) iz Sremske Kamenice kod Novog Sada, koji je upisao 2002, a završio 2003. godine. Banika je na FABUS-u završio smjer Menadžment u turizmu, sportu i rekreaciji. Ovim je, kako piše u diplomi, stekao zvanje diplomirani ekonomista.


'Suprotstaviti se Albancima na KiM na sve načine'\nIzvor: B92, 17.Avg.2019, 12:06 (ažurirano 02.Apr.2020.)\n"Suprotstaviti se Albancima na KiM na sve načine"\nKosovski Albanci sistematski rade na zatiranju dokaza o postojanju i življenju srpskog naroda na KiM i pokušaće to još intenzivnije, rekao je Milovan Drecun.\nPredsednik Skupštinskog odbora za KiM je dodao da tome treba da suprotstavi na sve načine, povodom ponovo postavljene zastave tzv. Kosova i dizanja vojnih šatora uz tvđavu Novog brda.\nDrecun je podsetio da su Albanci na Kosovu i Metohiji do sada uništili više od 150 objekata Srpske pravoslavne crkve a imaju >> Pročitaj celu vest na sajtu B92 << stalnu želju da pokažu da ih nije gradila srpska srednjevekovna vlastela, već Albanci i da je to albanska teritorija.\n"To rade oni koji žele da Kosovo bude države, da Srbi nemaju nikakva prava, a radi se o klasičnom zastrašivanje i poruka je Srbima 'šta vi imate ovde da tražite'", rekao je on i ocenio da je reč o providnoj i surovoj politici.\nKako je ocenio, reč je o politici najbrutalnijeg etničkog čišćenja preko uništavanja spomenika i nedopuštanja Srbima da odlaze na svoja groblja.\n"Takvu politiku međunarodna zajednica toleriše i niko se ne angažuje da to spreči", rekao je Drecun.\nZa katoličku misu na Novom brdu, rekao je da bi Vatikan trebalo da reaguje "jer to ne može da bude incident nekog lokalnog verskog formata", i ocenio da to "nije doprinos Vatikana saradnji sa SPC i pravoslavnim crkvama uopšte".\nOcenio je da je dobro što Vatikan ne priznaje Kosovo kao državu, a primetio je da postoji savez islamskih verskih poglavara i katoličkih poglavara i sveštenstva na Kosovu i Metohiji, koji je uperen protiv SPC i Srba.\nKomentarišući saopštenje "kvinte" o Srbiji i Kosovu, Drecun je ocenio da je to pokušaj da se onemogući nastavak bilo kakavih daljih razgovora Beograda i Prištine i da je ohrabrenje Albancima da nastave jednostranu politiku.\n"To je dobro poznata politika tih država koje su stvorile Kosovo i mislim da treba da ignorišemo takvo ponašanje i da ga osudimo", rekao je on.\nBriselski razgovori vođeni su u statusno nezavisnom formatu, podsetio je Drecun, i Bedžetu Pacoliju poručio da neće biti razgovora dve nezavisne države jer to osim sto je polika aktuelne vlast i većinska volja građana Srbije.\n"Kvinta nema mehanizam da nas natera da ih priznamo, a ko želi rešenje, mora da prestane sa huškačkim i destabilizujućim izjavama", ocenio je on.\nKomentarišući najave raspuštanja skupštine Kosova i moguće izbore, Drecun naglasio da je važno da u Prištini imamo nekoga sa kim može da se razgovara i koji bi rešenje mogao da realizuje, i da je zato Srbiji bitna njihova unutrašnja stabilnost.\n"Nama je bitno da li će rasplet među Albancima na KiM dovesti do situacije da se ukinu takse, i da li će biti sagovornik spreman da razgovara, i da se postigne kompromisno rešenje", rekao je Drecun i naglasio da je za situaciju na KiM bitno pratiti ponašanje Vašingtona.\nZvanični poziv vlastima u Prištini na evropski skup u Helsinkiju koji je uputila Mogerini, on je ocenio kao pogrešan potez.\n"Ne vidim šta je cilj, ne znam šta će da postignu, kako će to da ojača poziciju Prištine, a za Srbiju je to neprihvatljivo", rekao je Drecun i dodao da je put za razgovore preko ukidanja takse i prestanka jednostranih akcija Prištine kojima se ugrožava opstanak Srba, kao i sa provokacijama.\nOn je rekao da će Vlada Srbije i predsednik Vučić proceniti da li Srbija treba da učestvuje na skupu u Helsinkiju, a načelno je ocenio da Srbija treba da ima aktivnu ulogu, vodi igru, i bude na svakom mestu gde može da odogovori na laži Albanca.\nNa najave da će pred specijalnim tužilaštvom za zločine OVK biti i Daut Haradinaj, Drecun je ocenio da on kao vojni komandant ima komandnu ogovornost za zločine, ali i ličnu, jer postoje dokazi i izjave svedoka da je zločine lično činio.\nOn je objasnio da postoje dokazi da je Daut Haradinaj bio nadležan za baze OVK u Tropoji u Albaniji, a na tom prostoru je bila "žuta kuća" , kao i da je održavao kontakte za radikalnim islamistima.\nRTV Pink: DRECUN: Albanci sistematski rade na zatiranju bilo kakvog istorijskog postojanja Srba na KiM! Zastava na tvrđavi na Novom Brdu nije jedini slučaj\nRadio Televizija Vojvodine: Drecun: Srbija se sistematski suprotstavlja lažima Albanaca\nSrbijaDanas.com: ''Šta vi imate ovde da tražite''! Albanci rade sistematski na ZATIRANJU dokaza o postojanju srpskog naroda\nBlic: PONOVO POBOLI KOSOVSKU ZASTAVU NA NOVOM BRDU Drecun: Cilj im je zatiranje srpske istorije


Izricanje presude odgođeno za 1. oktobar | Republika Srpska\nNaslovna Vijesti Izricanje presude odgođeno za 1. oktobar\nIzricanje presude odgođeno za 1. oktobar\nSud BiH odgodio je za 1. oktobar izricanje presude u procesu koji se vodi po tužbi pravoslavnog sveštenika Jeremije Starovlaha i njegovog sina Aleksandra protiv BiH, potvrđeno je Srni iz ove pravosudne institucije. „Izricanje presude u ovom predmetu odgođeno je iz tehničkih razloga i ona će biti objavljena 1. oktobra“, izjavila je Srni portparol Suda Selma Hadžić.\nMiljko Pucar, pravni zastupnik Jeremije i Aleksandra Starovlaha, očekuje da će Sud BiH udovoljiti tužbenom zahtjevu i utvrditi da je BiH odgovorna za zločin koji su Nato snage učinile 1. aprila 2004. godine, kada su u potrazi za bivšim predsjednikom Republike Srpske Radovanom Karadžićem u Parohijskom domu na Palama brutalno pretukle njegove klijente.\n„Smatramo da je ovo nespecifičan slučaj i da porodici Starovlah treba dati naknadu zato što niko nije odgovarao za zločin koji je nad njima počinjen, zato što su zlostavljani i mučeni i zato što je napadnut Parohijski dom. Tačno je da naš Zakon o obligacionim odnosima ne predviđa takvu vrstu odštete, ali smatram da evropska konvencija u tom smislu treba direktno da se primijeni i da im se dodijeli pravična i adekvatna naknada“, rekao je Pucar nakon posljednjeg ročišta.\n„BiH je dala imunitet Nato-u, zbog čega u ovom slučaju ona mora da odgovara. Zbog toga prijedlog tužene strane da se odbije zahtjev po kojem se traži da BiH isplati štetu porodici Starovlah, ne stoji. Nažalost, građani BiH će za to neposredno odgovarati, ali porodica Starovlah za to nije kriva“, rekao je Pucar.\nPomoćnik pravobranioca BiH Nađa Hozić smatra da tužilac nije dokazao materijalnu štetu kako je zatražio službenim zahtjevom, navodeći da on mora biti sačinjen na osnovu Zakona o zdravstvenom i penzionom osiguranju RS i Zakona o socijalnoj zaštiti.\n„Jeremija Starovlah nije bio u radnom odnosu, on je imao ugovor sa crkvom, a kod Aleksandra, čije liječenje još traje, ishitreno je utvrđena radna nesposobnost na osnovu mišljenja samo jednog ljekara. Tužioci su samoinicijativno koristili banjske usluge, bez konsultacija ljekara, a troškovi liječenja nisu objektivni“, rekla je Hozićeva.\nO presudi koja će biti donesena 1. oktobra, obje strane biće obaviještene pisanim putem.


Tim istraživača, u kojem je i naš Miodrag Gužvić, uspeo da u Velikoj Britaniji proizvede embrion u laboratoriji bez korišćenja jajne ćelije\nLONDON - Naučnici univerziteta Bat u Engleskoj, među kojima je i Srbin Miodrag Gužvić, uspeli su da stvore embrion miša koristeći samo spermatozoid i ćelije kože.\n- Postupak je tek u povoju, ali može da dovede do toga da gej muškarci dobijaju decu s njihovom genetskom kombinacijom. Takođe, decu koja imaju njihove genetske karakteristike moći će da dobiju i žene bez jajnih ćelija.\n- Ova tehnika pobija preko 200 godina staro verovanje da samo oplođena ženska jajna ćelija može da dovede do stvaranja života među sisarima. Stvaranje života u laboratoriji i održavanje embriona u životu biće mogući u budućnosti.\n- Naučnici su, koristeći obične ćelije i spermu, uspeli da stvore embrion miša koji se razvio u potpuno zdravu jedinku, sposobnu da ima sopstveno potomstvo.


Dan online - Politika: Uočili nedostatke - 2021-04-22\nPolitika ODGOVOR NOVINARA NA REAGOVANJE ASK-A Uočili nedostatke\nNetačno je da je tekstom pod naslovom „ASK mora bolje pratiti troškove u kampanji“ pokušano „urušavanje ugleda Agencije“. Novinar se pozvao na saznanja o nalazu eksperata koji će biti ozvaničen za nekoliko sedmica kada Brisel objavi izvještaj o poglavljima 23 i 24. Uz to, i u zvaničnom saopštenju izdatom nakon završetka misije navodi se da su eksperti EU „ukazali na nedostatke sistema na čijem otklanjanju će biti potrebno raditi u predstojećem periodu, između ostalog, u oblastima kontrole finansiranja političkih subjekata i izbornih kampanja“. Evidentno je i da je Evropska komisija u više izvještaja ukazivala na nedostatke u funkcionisanju ASK-a, na šta je u tekstu jasno ukazano. Evropske ekspertske misije u Crnoj Gori su redovne, a skoro svaka, posebno kada je u pitanju oblast sprečavanja korupcije, završava se ocjenama da su potrebni dodatni napori i snažna volja za istinske reforme. Iz svega navedenog jasno proizilazi da je „Dan“ objektivno informisao javnost.


Ministar unutrašnjih poslova: Balkanska ruta opet zabrinjava | Dunav.at\nMinistar unutrašnjih poslova Austrije Herbert Kikl izjavio da razvoj situacije na balkanskoj ruti migranata zabrinjava.\nZbog toga Kikl očekuje od današnjeg sastanka sa evropskim komesarom Dimitrisom Avramopulosom i ministrima država Zapadnog Balkana konkretne mere za borbu protiv ilegalne migracije na Balkanu.\nU pismu upućemom Avramopulosom Kikl ukazuje na situaciju u vezi izbeglica na jugu Evrope. “Razvoj u jugoistočnoj Evropi, to jest duž balkanske rute daje povod za zabrinutost. To se tiče i grčko-turske granice, kao i takozvane obalske rute preko Albanije, Crne Gore i Bosne i Hercegovine. Zbog toga smatra da stanje na Zapadnom Balkanu zahteva povećanu pažnju, kako se ne bi ponovila situacija iz 2015.2016.“, ukazao je Kikl u pismu koje je objavila agencija APA.\nSituacija u Grčkoj je i dalje veoma teška, pošto je pritisak na ostrva veoma veliki, naglasio je on dodajući da se može videti i rast migrantskog talasa preko Zapadnog Balkana. “U prvih četiri meseci je broj ilegalnih prelazaka granica preko kopnenog puta, u poređenju sa istim periodom prošle godine, porastao za više puta. Posebno je pogodjena Bosna i Hercegovina“, naglasio je on bez navodjenja konkretnih brojki.\nDok Avromopulos smatra da je situacija daleko udaljena od one 2015. godine Kikl ističe da se stanje mora staviti pod kontrolu i iskoristiti s tim u vezi sve mogućnosti. Kikl se izjasnio za intenzivniju političku, stratešku i operativnu saradnju u borbi protiv ilegalne migracije i želi pojačane mere u oblasti proterivanja.\nKljučni faktor u borbi protiv ilegalne migracije, prema njegovim rečima, je stvaranje efikasnije zaštite granica. Sa kolegama iz regiona Kikl je već početkom meseca dogovorio zajedničko delovanje. “Mi smo, na primer, podstakli uspostavljanje mehanizma za neposredno posmtranje ilegalnog migranstkog talasa, kako bi imali aktuelnu situaciju stalno u vidu. Dalje je dogovoreno uspostavljanje posebne grupe za borbu protiv krijumčara.\nKikl smatra da bi Evropska komisija trebalo a analizira stanje na ruti i preduzme odgovarajuće mere. Istovremeno je Kikl informisao Evropsku komisiju o u Austriji planiranoj vežbi na prelazu Špilfeld.\n“Cilj vežbe je savladavanja naprasnog rasta iregularne migracije od strane austrijske policije“, rekao je on.\nOna kaže da je fokus Vlade u prethodnom periodu bio na razvoju ambijenta koji bi podstakli investitore da ulažu u obnovljive izvore električne energije, a...\n“Ja sam imao niz sastanaka sa najvažnijim političkim ličnostima Austrije, mogu da kažem da je zaključno sa kancelarom Sebastijanom Kurcom, glavni ton u razgovorima...


Do kraja maja još 5.850 doza fajzer vakcine – Mladi Nikšića\nDirektor Doma zdravlja Podgorica i rukovodilac koordinacionog tima za organizaciju vakcinalnih punktova Danilo Jokić kazao je za Dan da će do kraja maja za vakcinaciju građana na raspolaganju biti 5.850 doza Fajzerovih vakcina.\nJokić kaže da Dom zdravlja Podgorica raspolaže vakcinama Sinofarm, Astra Zeneka i Fajzer.\n“Naravno, u uskoj saradnji sa nosiocem vakcinacionog procesa, Institutom za javno zdravlje, količinama koje dobijamo pokušavamo da odgovorimo zahtjevima građana Podgorice. Crna Gora je do sada dobila 4.680 doza Fajzer vakcine, i to: 2.340 doza 3. maja i 2.340 doza 10. maja. Očekujemo da do kraja maja ukupno bude isporučeno 10.530 doza ove vakcine, što znači 3.510 doza između 17. i 23. maja i 2.340 doza između 24. i 30. maja”, kazao je Jokić.\nDom zdravlja Podgorica je u dva navrata dobio po 340 doza Fajzer vakcine, jer se dobijeno dijeli na sve opštine u Crnoj Gori.\n“Kao što znate, prva doza je bila namijenjena samo za posebne grupe, definisane smjernicama IJZ. Kako je i najavila ministarka zdravlja Jelena Borovinić Bojović, Fajzer vakcine će ubuduće biti dostupne i opštoj populaciji. Ponavljamo, dobijamo ograničenu dozu, pa kada podijelimo šta smo zadužili, građani koji hoće baš ovu vakcinu moraju čekati novu pošiljku. Naravno, dostupne su pored Fajzera, vakcine Sinofarm i Astra Zeneka, i koristimo priliku da pozovemo građane da se vakcinišu jer je svaka vakcina dobra i pobjeda nad virusom”, ističe Jokić.\nNa pitanje kako komentariše redove građana koji čekaju na predgled kod izabranih ljekara i da li uspijevaju da obave sve preglede kod pacijenata koji nemaju infekciju, Jokić poručuje da će taj problem biti riješen u narednih 15 dana.\nMolitve u džamijama održane uz poštovanje mjera


Dogovorili se : Nemačka da obezbedi tranzit gasa kroz Ukrajinu do 2034! - Ekonomske Vesti\nDogovorili se : Nemačka da obezbedi tranzit gasa kroz Ukrajinu do 2034!\nSAD će prekinuti svoj sankcioni pritisak na gasovod Severni tok – 2 pod uslovom da Nemačka obezbedi da se rusko – ukrajinski sporazum o tranzitu ruskog gasa kroz Ukrajinu produži za još 10 godina – do 2034.godine, dogovorili su se Vašington i Berlin, prenosi ruski list Komersant saznanja Vašington posta.\nUkoliko Rusija bude „koristila energiju kao oružje“ ili bude „preduzimala dodatne agresivne akcije prema Ukrajini“ Nemačka se obavezuje da će kako na nacionalnom nivou, tako i na nivou Evropske unije preduzeti mere, uključujući sankcije, da se smanji izvoz ruskih energenata u Evropu, navodi se u sporazumu dve strane koji citira Komersant.\nNemačka se takodje obavezala na stvaranje fonda sa ne manje od 1 milijarde dolara, kojim će rukovoditi Nemačka, a koji će pomoći postizanju nezvisnosti Ukrajine od gasa i dekarbonizaciji njene ekonomije. Za početak, Nemačka će u taj fond uplatiti 150 miliona evra.\nUkrajina od tranzita ruskog gasa trenutno zaradjuje 2 milijarde dolara godišnje.\nNemačka se takodje obavezala da će u odnosu na gasovod Severni tok 2 biti poštovani zahtevi Trećeg energetskog paketa, a to znači da će, ukoliko kompaniji Nord Stream 2AG ne bude priznat samostalan pravni status, Gazprom gasom moći da puni Severni tok 2 samo do pola!\n← Ministarka pravde : Umesto da ispituju da li Vulin ima ovlašćenje, mediji da nam pomognu\nHoće li Kolinda Grabar Kitarović biti sledeći generalni sekretar NATO? →


Građanske Inicijative | Nova Strategija za mlade doneta bez mladih\n04 Mar Nova Strategija za mlade doneta bez mladih\nBeograd, 4. mart 2014. – Povodom usvajanje druge Nacionalne Strategije za mlade u Republici Srbiji, Građanske inicijative pozivaju Ministarstvo omladine i sporta da na početku njene primene preduzme mere kojima će se ublažiti posledice nedovoljno transparentnog i participativnog procesa njenog usvajanja.\nPristup Ministarstva omladine i sporta izradi Strategije, koji je u prvi plan stavio isključivo racionalizaciju troškova, doveo je do toga da se konsultacije sprovedu u uskom krugu aktera – kancelarijama za mlade i ograničenim brojem omladinskih organizacija, kao i da proces teče paralelno sa evaluacijom prethodne strategije. Zbog brzine i usko sprovedenog konsultativnog procesa nisu na adekvatan način sagledani efekti , niti su uključeni u novi strateški dokument koji pokriva period u narednih 10 godina.\nNeophodno je što hitnije uvođenje sistema za monitoring i evaluaciju programa i projekata udruženja mladih i/ili udruženja za mlade koje Ministarstvo finansira u cilju implementaije mera predviđenih Strategijom. Strateški pristup finansiranju aktivnosti omladinskih organizacija koju primenjuje Ministarstvo je ključan i neophodan, ali kako bi primena Strategije imala konkretne efekte na položaj što većeg broja mladih u Srbiji, potrebna je stalna i objektivna procena aktivnosti svih subjekata omladinske politike na lokalnom i nacionalnom nivou.\nZbog svega toga, pozivamo Ministarstvo da ove procesne nedostatke ublaži tako što će na početku primene Strategije predvideti jasan sistem za njeno praćenje i procenu uspešnosti efekata na godišnjem nivou. Posebna važnost uključivanja ovih mera u akcione dokumente ogleda se u činjenici da se primedbe mladih najčešće odnose na politizaciju mehanizama i instrumenata omladinske politike, kao i na ograničenu dostupnost resursa i usluga mladima koji nisu povezani sa strankama koje čine političku većinu, naročito na lokalnom nivou.


Advokati nude nagradu za informaciju o ubici kolege - CdM\nAdvokati nude nagradu za informaciju o ubici kolege\nAdvokati u Srbiji od sjutra će obustaviti rad na nedjelju dana zbog ubistva kolege Dragoslava Miše Ognjanovića (57), najavile su Advokatske komore Srbije i Beograda.\n<<<Šta je do sada poznato o ubistvu advokata žestokih momaka?<<<\nNa taj način advokatura želi da pošalje jasnu poruku “jedinstva profesije i čvrste riješenosti da se sa ovakvim slučajevima advokatura neće miriti”, saopšteno je iz advokatske komore.\nObje komore su najavile i da će raspisati novčanu nagradu za građane koji tužilaštvu dostave vjerodostojne informacije koje će dovesti podizanja optužnice protiv izvršilaca i naručilaca ubistva advokata Ognjanovića.\nPrethodno je predsjednik AKS Viktor Gostiljac u izjavi za Tanjug rekao da će ovim povodom tražiti hitan sastanak sa ministrima pravde i policije kao i da se formira poseban istražni tim koji bi činili predstavnici tužilaštva, policije i advokature u cilju brzog pronalaženja počinilaca.\nOgnjanović je ubijen sinoć na Novom Beogradu u bloku 23, a sin (26) mu je ranjen u ruku.\nMinistarstvo pravde najoštrije osuđuje ubistvo advokata Dragoslava Ognjanovića, kao i ranjavanje njegovog sina i apeluje na nadležne državne organe da preduzmu sve neophodne mjere iz svoje nadležnosti kako bi se u najkraćem roku utvrdili motivi, kao i počinioci ovog tragičnog događaja.\nMinistarstvo pravde podsjeća u saopštenju da je uloga koju advokatura ima u pravosuđu veoma važna, a posebno u izgradnji i očuvanju vladavine prava i da se svi napadi na advokate moraju tretirati sa posebnom pažnjom.\nTagoviadvokati Dragoslav Miša Ognjanović nagrada unistvo\n1 Komentar na "Advokati nude nagradu za informaciju o ubici kolege"


OHR i Delegacija EU u BiH osudili jučerašnje pretnje Šmitu u Banjaluci\nBeta 21. aprila 2022. 20:55\nKancelarija Visokog predstavnika u BiH (OHR) saopštila je danas da snažno podržava slobodu izražavanja, ali da istovremeno žali zbog činjenice što su najviši zvaničnici BiH i Republike Srpske sebi dozvolili da se nadju u „degutantnoj situaciji“, odnosno pored osoba koje su uputile pretnje Visokom predstavniku u BiH Kristijanu Šmitu.\n„Pozicije autoriteta nose odgovornost da služe kao primer za izgradnju političkog diskursa i odnosa medju ljudima. Spomenuto ponašanje nije bilo najsvetliji trenutak, ni za RS ni za BiH u celini. Što se tiče pitanja da li su sami učesnici dogadjaja prekršili ikakav zakon, o njemu treba da odluče policija i tužioci“, naveli su iz OHR-a.\nIz Delegacije EU u BiH naveli su u potpunosti podržavaju pravo gradjana na mirno okupljanje i slobodno izražavanje mišljenja, ali i da najoštrije osudjuju pretnje smrću upućene Visokom predstavniku tokom jučerašnjeg protesta u Banjaluci.\n„Ove pretenje su potpuno neprihvatljive i neopravdane u svakom demokratskom društvu. Politički lideri imaju posebnu odgovornost za smirivanje, a ne raspirivanje tenzija, i ne treba da učestvuju u tolerisanju ili da podržavaju poticanje na nasilje“, naglasili su iz Delegacije EU u BiH.\nRanije danas su reagovale i ambasade SAD-a i Velike Britanije u BiH, koje su takodje osudile pretnje Visokom predstavniku Kristijanu Šmitu.\nNa jučerašnjem mitingu pod sloganom „Sloboda“ grupa harmonikaša pevala je:“O moj Šmite, ne kači se s nama, ubiće te lole medju nama“.\nHarmonikaši su bili ispred srpskog člana Predsedništva BiH Milorada Dodika i predsednice Republike Srpske Željke Cvijanović, koji nisu reagovali, već su sa smehom pratili pesmu.\nInicijator skupa formalno je bila Boračka organizacija Republike Srpske (BORS), a povod za skup je odluka Visokog predstavnika u Bosni i Hercegovini Kristijana Šmita da poništi Zakon o nepokretnoj imovini RS do konačne odluke Ustavnog suda BiH.


Back to school - Blic Online\nPočetak školske godine znači kraj leta i vraćanje obavezama i rutini. Mnogi roditelji će se obradovati početku škole, jer više ne moraju da se dovijaju kako da svojim školarcima organizuju zabavu tokom letnjih dana. Roditeljima onih starijih – srednjoškolaca ili studenata, laknuće jer više neće biti ustajanja u 3 popodne i besanih noći dok čekaju svoje tinejdžere da se vrate kući.\nŠkolarci će u klupama biti od 2. septembra, a tokom predstojeće školske godine imaju tri raspusta na celoj teritoriji Srbije. Međutim, đaci u centralnoj Srbiji će i ove godine imati četiri raspusta. Školski kalendar, naime, opet deli zimski raspust na dva dela. Prvi je krajem decembra i početkom januara, a drugi u prvoj polovini februara.\nSJAJAN TRIK Ovo je najbolji način da vaše PROBIRLJIVO DETE unese sve neophodne nutrijente, a da u kuhinji ne morate da izgubite više od 15 minuta\nIskreni da budemo, postoje dani kada nam se, uz silne svakodnevne obaveze, zaista još ne provodi dodatno vreme u kuhinji, kako bismo svojoj porodici, a naročito deci, pripremili hranljiv obrok, koji će biti bogat svim neophodnim nutrijentima.\n"NISMO SPAVALI CELU NOĆ" Prvi dan škole: Kada uzbuđenje zameni oduševljenje\nRazdragana graja, trk po hodnicima, znatiželjni pogledi - tako je izgledao dan đaka prvaka u beogradskoj OŠ ”Bora Stanković” koji su juče zajedno sa svojih 64.000 vršnjaka krenuli u školu.\nLetnja sezona se bliži kraju. Nakon povratka sa godišnjeg odmora, ne samo da je vreme za povratak dece u školske klupe, već i za nove početke nas odraslih. Zato nam svako sniženje i svaki popust i te kako znače, a posebno ako kupovinu možemo da obavimo najlepšoj beogradskoj lokaciji za šoping – sve popularnijem Ada Mall-u.\nVeć godinu dana odeljenske starešine prolaze kroz obuke za rad sa e-dnevnikom, koji bi od ove školske godine trebalo da se primenjuje u svim školama. Roditelji time dobijaju uvid u sve ocene i izostanke.\n"ŠKOLA KOJU NERVIRA ŠTO SU DECA DECA - NE MOŽE BITI DOBRA" Mudrosti Duška Radovića koje treba ponavljati pred svaku školsku godinu\nJoš dve nedelje uživanja, a onda - kraj sveta. Tačnije, kraj raspusta, ali klinci imaju svoju perspektivu.


IPAK OBAVEZNA VAKCINACIJA ZA RADNIKE: Bajdenova uredba ponovo na snazi posle odluke suda! | Serbiantimes.info\nFederalni apelacioni sud u Sinsinatiju dozvolio je sprovođenje uredbe predsednika SAD Džo Bajdena o obaveznoj vakcinaciji zaposlenih u velikim kompanijama, čime je poništena prethodna, odvojena sudska presuda kojom je suspendovana Bajdenova odluka.\nUredbom o obaveznoj vakcinaciji, koja je trebalo da stupi na snagu 4. januara, moglo bi da bude obuhvaćeno oko 84 miliona američkih radnika. Bela kuća poručila je u saopštenju da će štititi radnike.\n“Dok se Sjedinjene Države suočavaju sa veoma zaraznom omikron varijantom, ključno je da se hitno sprovedu obavezna vakcinacija i zaštita radnika”, navodi se u saopštenju.\nGlavni tužioci 27 saveznih država u kojima republikanci imaju vlast i konzervativne organizacije, koji su tužili Bajdenovu administraciju zbog uredbe o imunizaciji, najavili su da će pred Vrhovnim sudom podneti žalbu protiv odluke apelacionog suda.\nBajdena odluka o obaveznoj vakcinaciji odnosila bi se na kompanije sa 100 ili više radnika. Zaposleni koji nisu u potpunosti imunizovani morali bi da nose maske ili da se redovno testiraju na Kovid 19. Postojali bi izuzeci, uključujući i za one koji rade na otvorenom prostoru ili samo kod kuće.\nPrema procenama administracije, uredba bi spasila 6.500 života i sprečila 250.000 hospitalizacija tokom 6 meseci.\nRelated Topics:AmerikakoronavirusDžo Bajdenobavezna vakcinacijacovid-19kovid 19


Lavrov: Situacija oko Ukrajine razvija se u umovima i medijima na Zapadu, njih treba pitati za rešenje - 17.02.2022, Sputnik Srbija\nLavrov: Situacija oko Ukrajine razvija se u umovima i medijima na Zapadu, njih treba pitati za rešenje\nSituacija oko Ukrajine ne razvija se u Rusiji, već u umovima i medijima na Zapadu, njima treba upućivati pitanja o deeskalaciji, izjavio je šef ruske diplomatije... 17.02.2022, Sputnik Srbija\n„Zbog toga sva pitanja o tome kako se nositi sa onim što oni nazivaju eskalacija treba da budu upućena njima“, precizirao je on komentarišući reči italijanskog ministra, koji je rekao da bi voleo da čuje rusku ocenu trenutne situacije.Di Majo je naveo da se Italija, što se tiče tenzija na granicama sa Ukrajinom, obavezala da će biti u prvim redovima traženja izlaza iz diplomatske krize i naglasio da se može „računati na Italiju“. Ministar je dodao i da ga zanima Lavrovljeva procena situacije, pristupi i način kako da se trenutna situacija reši.Zapadni mediji poslednjih meseci više puta su izveštavali o navodnoj mogućoj invaziji Rusije na ukrajinsku teritoriju, navodeći „tačne datume“, pa čak i vremena, i iznova ih odlagali. Ruska strana redovno je negirala takve tvrdnje. Predsednik Rusije Vladimir Putin istakao je da Moskva ne želi rat, a da bi ga sprečila, Rusija je pokrenula pregovore o bezbednosnim garancijama.\nrusija, rusija – politika, ukrajina, sergej lavrov, italija\n10:41 17.02.2022 (Osveženo: 10:57 17.02.2022)\nSituacija oko Ukrajine ne razvija se u Rusiji, već u umovima i medijima na Zapadu, njima treba upućivati pitanja o deeskalaciji, izjavio je šef ruske diplomatije Sergej Lavrov.\n„Cela situacija se ne razvija ovde, na ruskoj teritoriji. Ona se razvija u glavama, mozgovima i masovnim medijima Zapada, pre svega Sjedinjenih Američkih Država i Velike Britanije. I, naravno, gospodin Stoltenberg (generalni sekretar NATO-a) aktivno razvija ovu situaciju“, rekao je Lavrov na sastanku sa italijanskim ministrom spoljnih poslova Luiđijem di Majom.\n„Zbog toga sva pitanja o tome kako se nositi sa onim što oni nazivaju eskalacija treba da budu upućena njima“, precizirao je on komentarišući reči italijanskog ministra, koji je rekao da bi voleo da čuje rusku ocenu trenutne situacije.\nDi Majo je naveo da se Italija, što se tiče tenzija na granicama sa Ukrajinom, obavezala da će biti u prvim redovima traženja izlaza iz diplomatske krize i naglasio da se može „računati na Italiju“. Ministar je dodao i da ga zanima Lavrovljeva procena situacije, pristupi i način kako da se trenutna situacija reši.\nLavrov o pozivima Zapada da se proveri povlačenje ruskih trupa: Elementarno nevaspitanje\n16 Februar, 12:32


SAMO 7 INSPEKTORA ČUVA ZDRAVLJE BEOGRAĐANA: 1.000 tona hrane i pića povučeno - Dnevni Žurnal\nSAMO 7 INSPEKTORA ČUVA ZDRAVLJE BEOGRAĐANA: 1.000 tona hrane i pića povučeno\nBEOGRAD – Iako tržišna inspekcija u Beogradu ima samo sedam inspektora, prošle godine su pronađene nepravilnosti tokom svake četvrte kontrole, te se može govoriti o dobrim rezultatima, ocenio je Nenad Vujović iz Ministarstva poljoprivrede.\nOd 1. januara 2016. inspekcija je, naime, sa tržišta povukla skoro 1.000 tona hrane i pića, od toga je 86,7 tona prehrambenih proizvoda biljnog porekla i 54 tone pića, rekao je Vujović.\nViše od 50 odsto tih namirnica je zabranjeno, dodao je. Potrošači, upozorio je Vujović, treba da prepoznaju svoju ulogu u lancu bezbednosti hrane, da je ne kupuju na svakom mestu i da vode računa o deklaraciji. Inspekcija, kaže, ima novi pristup, racionalno koristi resurse i procenjuje rizike, te da godinu dana radi na osnovu planova analiza i da se može govoriti o dobrim rezultatima.\n“Prošle godine smo pronašli nepravilnosti tokom svake cetvrte kontrole”, kaže Vujović.Kada je reč o kvalitetu hleba, Vujović kaže da je ovih dana pokrenuta široka akcija i da se proverava kako se hleb proizvodi, te da se kontrolišu proizvodi i u takozvanim prodavnicama zdrave hrane.\n“Postoji posebna grupa proizvoda gde potrošači u specijalizovanim prodavnicama traže ono što im treba, a kao i svaka druga hrana i ona je pod kontrolom”, rekao je Vujović.Kako je naveo, veliki procenat nepravilnosti je na deklaracijama proizvoda, a potrošači imaju pravo da znaju kakve proizvode kupuju.\nVujović kaže i da je kafa svake godine predmet kontrole poljoprivredne inspekcije i da više od 85 odsto tih proizvoda dolazi iz tri ili četiri velika pogona koja su pod apsolutnom kontrolom.\n“Uglavnom nepravilnosti srećemo kod malih prodavnica, uglavnom na pijacima i rešavamo taj problem”, rekao je Vujović. Povodom istraživanja Centra potrošača Srbije koje je pokazalo da su u čak 65 odsto u 40 odsto uzetih uzoraka kafe nađeni surogati, Vujović kaže da pijemo dobru kafu, te da surogata u kafi ima, ali u daleko manjem procentu.\nPrema njegovim rečima, ne kažnjava inspekcija direktno, već sudovi određuju kazne koje se kreću od 300.000 do tri miliona za privredni prestup i od 30.000 do 50.000 za odgovorno lice.


Jelena Lengold – priča | Arhipelag\nNagrada čitalaca Evropske unije za najbolju evropsku priču.\nBeograd, 9. januara 2019.\nJelena Lengold dobila je za priču „Jasmin i smrt“ Nagradu čitalaca Evropske unije za najbolju evropsku priču. Jelena Lengold je dobila nagradu na konkursu koji je organizovan povodom desetogodišnjice Evropske nagrade za književnost. Dosadašnji dobitnici ove nagrade, 36 pisaca iz 26 evropskih zemalja, pozvani su da napišu kratku priču na savremene evropske teme.\nJelena Lengold je Evropsku nagradu za književnost dobila 2011. godine za knjigu priča Vašarski mađioničar, objavljenu u izdanju Arhipelaga, koja je u međuvremenu prevedena na desetak evropskih jezika


Pojačano prisustvo policije u centru Beograda\nBeta 11. jula 2015. 10:25\nPojačane snage policije prisutne su od jutros u centru Beograda, u blizini zgrada Vlade, Predsedništva i Narodne skupštine, iako su svi skupovi koji su za danas bili najavljeni u Beogradu, zabranjeni odlukom Ministarstva unutrašnjih poslova.\nPrethodno je grupa nevladinih organizacija planirala da ispred Doma Narodne skupštine održi akciju #sedamhiljada, u znak sećanja na žrtve zločina u Srebrenici, ali je zbog najava nacionalističke Srpske radikalne stranke da će se njeni članovi i simpatizeri „pridružiti“ toj akciji, MUP odlučio da iz bezbednosnih razloga zabrani održavanje skupa.\nPrema rečima ministra unutrašnjih poslova Nebojše Stefanovića, zabranjeni su i skupovi desničarskih organizacija Pokreta Dveri i Srpskog sabora Zavetnici, kao i Udruženja porodica kidnapovanih i ubijenih na Kosovu i Metohiji i građanina Nikole Aleksića, koji su takođe bili zakazani za danas.\nStefanović je na vanrednoj konferenciji za štampu u petak upozorio „sve koji razmišljaju da dođu“ da policija neće tolerisati nikakvo okupljenje.\nPredstavnici Inicijative mladih za ljudska prava, jednog od organizatora akcije #sedamhiljada, ocenili su da zabrana skupa isped Doma Narodne skupštine predstavlja jasnu poruku države da u Srbiji ne postoji proces suočavanja s nasleđem ratne prošlosti, dok je koordinatorka Žena u crnom Staša Zajović odluku MUP-a o zabrani okupljanja nazvala „uvredom za odgovorne građanke i građane Srbije“.\nGrupa nevladinih organizacija održala je sinoć, u parku pored Predsedništva Srbije, akciju #sedamhiljada, tokom koje su aktivisti upalili sveće i položili brojeve koji simbolizuju broj ubijenih u Srebrenici.\nNa istom mestu, odvojeni policijskim kordonom, okupili su se i članovi Srpske radikalne stranke, koje je predvodio lider radikala Vojislav Šešelj, ali incidenata nije bilo.


Ministar trgovine, turizam i telekomunkacija Rasim Ljajić izjavio je danas da se nada da će od 1. juna građani Srbije moći normalno da putuju u Crnu Goru i da je potrebno da svi spuste loptu.\nOn je za RTS rekao da je juče ambasador Crne Gore u Srbiji Tarzan Milošević rekao da odluka Crne Gore da od 1. Juna otvori granice za građane devet zemalja, među kojima nema Srbije, nije konačna.\nLjajić je rekao da ne vidi ekonomsku logiku te mere i da je epidemiološka situacija u regionu takva da olakšava prelaz granica.\nTreba da svi spustimo loptu, da uđemo u proces dogovaranja i rešavanja svih otvorenih pitanja, jer konfrontacija, mere i konramere neće nikom dobro doneti, rekao je Ljajić.\nLjajić je istakao da je potrebno da u regionu postoje najbolji mogući odnosi sa svim zemljama u regiona, kao i da je Srbija za to puno učinila, dodavši da jedino udruženi imamo šanse da imamo neki rezultat na globalnom tržištu.\nOn je naglasio da treba da se vratimo na teren ekonomije, na teren interesa i da je interes Srbije da ima najbolje odnose sa Crnom Gorom, kao što veruje i da Crne Gora ima interes da ima najbolje odnose sa Srbijom.\nINFO 24 / RTV / Foto: Tanjug\nTags: CG, Crna Gora, Rasim Ljajić


ISO 22301 – JUQS\nISO 22301 (Business continuity management system/Sistem menadžmenta kontinuitetom poslovanja) definiše zahteve za planiranje, uspostavljanje, primenu, funkcionisanje, praćenje, preispitivanje, održavanje i stalno poboljšavanje dokumentovanog sistema menadžmenta radi zaštite od incidenata koji izazivaju poremećaj, smanjenje verovatnoće njihovog pojavljivanja, pripreme i odgovora na njih, kao i oporavka od njih kada se pojave. Ovaj standard je primenljiv na sve organizacije, bez obzira na delatnost i veličinu.\nPrednosti primene i sertifikacije sistema menadžmenta kontinuitetom poslovanja su:\ndalji razvoj biznisa i pod nepovoljnim uslovima,\nsmanjen rizik ugrožavanja ključnih poslovnih procesa, usled incidenta,\nuspešno prevazilaženje vanrednih situacija,\nusklađenost sa zakonskim zahtevima i regulativama i nakon incidenta…\nZašto sertifikovati sistem menadžmenta kontinuiteotm poslovanja?\nStandard ISO 22301 je namenjen svim organizacijama koje imaju cilj da u slučaju incidenta/prekida/nepovoljne situacije efikasno reaguju putem odgovarajućih vežbi, dobiju odgovarajuću podršku za obavljanje ključnih procesa, uspostaljajem Planova kontinuiteta poslovanja zaštite ugled organizacije i svih zainteresovanih strana, kao i da ostanu usaglašeni sa pravnim i ugovornim obavezama.\nJUQS – društvo za sertifikaciju i nadzor sistema kvaliteta d.o.o. iz Beograda je sertifikaciono telo akreditovano od strane Akreditacionog tela Srbije (www.ats.rs) prema standardu SRPS ISO/IEC 17021-1:2015 za sertifikaciju sistema menadžmenta kvalitetom (prema standardu ISO 9001), sistema upravljanja zaštitom životne sredine menadžmenta životnom sredinom (prema standardu ISO 14001), sistema menadžmenta upravljanja zaštitom zdravljem zdravlja i bezbednošću na radu (prema standardu OHSAS 18001) i sistema menadžmenta bezbednošću hrane (prema standardu ISO 22000). JUQS je sertifikovao blizu preko 1000 1200 organizacija različitih delatnosti u Srbiji, Crnoj Gori, Republici Srpskoj, BiH, Makedoniji, Mađarskoj, Albaniji, Hrvatskoj i Nigeriji i izdao preko 3300 JUQS i IQNet sertifikata.


24.09.2018 u 21:25\nLONDON – Agencija „Henli and partners” tradicionalno je objavila spisak najvrednijih pasoša na svetu prema broju zemalja koje omogućavaju slobodan ulazak. Vodeću poziciju preuzeo je Japan, čiji državljani mogu da putuju u 189 zemalja sveta bez vize ili je dobijaju na aerodromu. Slede Singapur sa 188 zemalja, i doskorašnji lider Nemačka sa istim brojem. Treće mesto sa 187 zemalja zauzimaju Finska, Francuska, Italija, Švedska, Španija i Južna Koreja, prenosi Tanjug. U regionu najveću cenu ima pasoš Slovenije, a najlošije je pozicionirana Bosna i Hercegovina na 46. mestu. Naš pasoš je na 36. poziciji.


Analiziran projekat internet intervencije: Podstaći korisnike droga da se obrate za pomoć - Vijesti.me\nSASTANAK POMPIDU GRUPE\nModel on-line intervencije, čijoj se izradi pridružilo i Ministarsto zdravlja, predstavlja inovativni pristup u ovoj oblasti u Jugoistočnoj Evropi Edit\nSastanak Pompidu grupe (Foto: Ministarstvo zdravlja)\nMINA 18. april 2016, 19:38 ažurirano 10. februar 2019, 19:16\nNa ekspertskom sastanku Pompidu grupe Savjeta Evrope, koji je održan u Podgorici, analizirana je radna verzija projekta „Internet intervencije za samoprocjenu stepena rizika zbog zloupotrebe droga“, koji bi mogao podstaći korisnike droga da se obrate za pomoć.\nCrnogorsko Ministarstvo zdravlja bilo je domaćin ekspertskog sastanka Pompidu grupe Savjeta Evrope, koji je tokom protekle sedmice održan u Pogorici, a na kojoj je razmatrana radna verzija tog projekta.\nModel on-line intervencije, čijoj se izradi pridružilo i Ministarsto zdravlja, predstavlja inovativni pristup u ovoj oblasti u Jugoistočnoj Evropi.\n„Cilj kreiranja ovakvog modela intervencije je da se korišćenjem savremenih tehnologija, priđe korisnicima interneta i da im se ponudi jednostavan i u potpunosti anoniman upitnik, čijim se popunjavanjem dobija procjena stepena rizika u kojem se osoba nalazi usljed konzumacije droga“, saopšteno je iz Ministarstva.\nKako se navodi, očekuje se da bi, nakon finalizacije modela i lingvističke adaptacije za svaku državu posebno, on line upitnik bio spreman za primjenu pilot projekta krajem tekuće godine.\n„Procjena je da bi se ovakvom vrstom intervencije mogao podstaći određeni broj osoba koje koriste droge, da se obrate za pomoć, odnosno da se prevenira moguća dugotrajnija upotreba“, dodaju iz Ministarstva.\nKako je pojašnjeno, mogućnost primjene tog modela u Crnoj Gori proizilazi iz članstva Crne Gore u Pompidu grupi Savjeta Evrope, a u cilju savremenog pristupa prevencije i tretmana, a u širem kontekstu e-zdravstva.\nIzradu modela internet intervencije tehnički i ekspertski je podržao Savjet Evrope, a, kako je saopšteno iz Ministarstva, biće data na korišćenje državama Jugoistočne Evrope, koje su iskazale interesovanje da primjene taj savremeni model intervencije.\nPored eksperta Savjeta Evrope, koji je autor modela, na skupu su učestvovali predstavnici Grčke, Rumunije, Makedonije, Srbije, Bosne i Hercegovine, Hrvatske i Crne Gore.


Nedomaćinsko rukovođenje ustanovom - Pančevac\nNedomaćinsko rukovođenje ustanovom\nKontrola namenskog korišćenja budžetskih sredstava i materijalno-finansijskog poslovanja u 2014. godini u Apoteci Pančevo počela je 19. februara na inicijativu gradonačelnika Pančeva, a završena je 30. marta. Apoteka je inspekciji dostavila veliki broj primedbi na zapisnik, koje su odbačene. Izveštaj je ove nedelje prosleđen i gradonačelniku, a uvid u njega imala je i novinarka „Pančevca”.\nDokument sadrži obilje činjenica koje ukazuju na propuste u radu rukovodstva Apoteke Pančevo, kao što su neprimenjivanje Zakona o javnim nabavkama i trošenje javnih sredstava koja nisu bila predviđena finansijskim planom Upravnog odbora. U izveštaju se navodi i da „veći deo računovodstvenih isprava nema prijemni štambilj, te se ne može utvrditi datum prijema dokumenata i ne mogu se odrediti rokovi kada je izvršeno knjiženje, odnosno da li su u skladu sa Uredbom o budžetskom računovodstvu”.\nBudžetska inspekcija je utvrdila, kao i pančevačka policija, koja je izvršila provere po nalogu pančevačkog Osnovnog tužilaštva, da je Apoteka Pančevo nabavila od firme „Interpo” 3.600 plišanih loptica po ceni od 684 dinara (ukupno 10.264.697 dinara), a da pritom, kako se navodi u izveštaju, ne postoje dokazi o tome da je roba nekome prodata, isporučena ili podeljena u reklamne svrhe. Takođe, pominje se i firma „Ars tonus”, kojoj je Apoteka platila 2.206.676 dinara (ukupan iznos je 2.845.676 dinara) za različite usluge: termoformiranja po obliku proizvoda i sečenje folije, materijal PET, isporuka kartona s termolepkom za blistovanje proizvoda, usluge protokola, keteringa, opreme, dekoracije i pratećeg reklamnog materijala, „skeniranje izložbenog prostora, proces benčmarkinga u odnosu na konkurenciju, unapređenje promotivno-izložbenog prostora u apotekama, kreiranje predloga vizuelnog identiteta spoljnog dela apoteke i organizacija povodom otvaranje apoteke ’Makedonija’”. U izveštaju se zaključuje da za usluge reklamiranja nije sproveden postupak javne nabavke, a donji limit za raspisivanje tendera je 400.000 dinara, što je suprotno odredbama Zakona o javnim nabavkama.\nZakup lokala od 1.000 evra\nU zapisniku se navodi i da Apoteka prilikom otvaranja triju novih objekata nije poštovala Zakon o javnim nabavkama jer nije sprovela tender za izbor novih lokacija, te da je rukovodstvo zaključilo ugovore sa zakupodavcima po cenama znatno višim od tržišnih. Tako je za poslovni prostor u Ulici Ž. Zrenjanina 43, površine 60 kvadrata, 1. novembra 2014. zaključen ugovor s Milanom Bačujkovim, po ceni od 400 evra mesečno. Drugi je potpisan 9. oktobra 2014. između Apoteke i Stojana Katančevića – o zakupu poslovnog prostora u Makedonskoj ulici 31-a, površine 90 kvadratnih metara, za mesečnu zakupninu od 500 evra. Treći ugovor o zakupu lokala zaključen je 1. septembra 2014. između Apoteke i preduzeća „Beotok” d. o. o., u Ulici Veljka Vlahovića 11-a, površine 92,46 metara kvadratnih, za mesečnu rentu od čak 1.000 evra.\nKoliko su cene navedenih zakupnina visoke, govori podatak da na osnovu Odluke o poslovnom prostoru, magacinskom prostoru i garažama grada Pančeva početna cena zakupa poslovnog prostora bazirana na tržišnim cenama u prvoj zoni iznosi 300 dinara po kvadratnom metru, u drugoj zoni 200 dinara i u trećoj zoni 100 dinara. To znači da bi cena lokala u Ulici Žarka Zrenjanina, koji se nalazi u prvoj zoni, bila 18.000 dinara, a za poslovni prostor u Makedonskoj i u Veljka Vlahovića, koji se nalaze u drugoj zoni, tržišna cena bi iznosila 10.000, odnosno 9.246 dinara. U izveštaju stoji da je David Stokić, zamenik direktorke Apoteke, izjavio je da su „vršene provere tržišnih cena lokala”, ali nije mogao da obezbedi dokaz o tome.\nZapisnik osvetljava i druge detalje koji ilustruju koliko rukovodstvo nedomaćinski upravlja Apotekom Pančevo. Uvidom u dokumentaciju uočeno je da ta ustanova iz godine u godinu povećava dugove prema dobavljačima (31. decembra 2012. ukupan dug bio je 555.249.601, a dve godine kasnije 682.747.633 dinara). Takođe, ustanova ima pet sudskih sporova – za ukupan iznos od oko 370 miliona dinara. Apoteka ima i nenaplaćena potraživanja od kupaca u zemlji u iznosu od 114.920.491 dinara, a najveća među njima ima firma „Velefarm holding” u stečaju (108.426.272).\nNa kraju izveštaja rukovodstvu se upućuje preporuka da u skladu sa upravljačkom odgovornošću, koja je obaveza rukovodilaca svih nivoa kao korisnika javnih sredstava, sve poslove obavljaju zakonito, poštujući principe ekonomičnosti, efikasnosti i javnosti, kao i da za svoje odluke odgovaraju onome ko ih je imenovao.\nBudžetska inspekcija na kraju daje i predlog mera kojima se Apoteka obavezuje da poslovne knjige vodi u skladu sa Uredbom o budžetskom računovodstvu i da u poslovanju primenjuje odredbe Zakona o javnim nabavkama. Takođe, Nadzornom odboru, koji prema Statutu Apoteke Pančevo „vrši nadzor nad radom i poslovanjem Apoteke” i obavezan je da podnosi osnivaču godišnji izveštaj o izvršenom nadzoru, nalaže se da u roku od 30 dana dostavi izveštaje, koji lokalnoj samoupravi nisu podneti ni za prošlu ni za pretprošlu godinu, a nisu dati na uvid ni budžetskom inspektoru do kraja kontrole inspekcije u Apoteci Pančevo. Isto tako Apoteka, iako ima obavezu, nije dostavila osnivaču plan rada i finansijski plan za 2014. godinu.\nKako smo saznali u Višem javnom tužilaštvu Pančevo, prvo saslušanje u postupku istrage protiv osumnjičenih u slučaju Apoteke Pančevo, koje je trebalo da bude održano pretprošle nedelje, odloženo je zbog nemogućnosti nekih od njih i advokata da prisustvuju saslušanju.\nS obzirom na to da je protiv direktorke Branke Milojević i njenog pomoćnika Davida Stokića pančevačko Više tužilaštvo pokrenulo istražni postupak zbog zloupotrebe službenog položaja i da su u izveštaju uočeni veliki propusti u radu Apoteke, pitali smo gradske čelnike da li će Grad kao osnivač ustanove i onaj koji imenuje direktorku Apoteke reagovati. Gradonačelnik Pančeva Pavle Radanov izjavio je za naš list da je eventualna smena direktorke Apoteke politička odluka i da nju treba da donesu oni koji su je postavili.\n– Odluku o pokretanju inicijative za smenu direktorke Apoteke treba da donese Gradski odbor SNS-a, koji ju je predložio. Ja nisam član tog tela, a ni kao gradonačelnik nemam ovlašćenja da postavljam i smenjujem direktore. Smatram da svako za koga se dokaže da je kriv treba da odgovara – rekao je Radanov i dodao da je primio zapisnik i prosledio ga tužilaštvu.\nNa pitanje da li će se Gradski odbor Srpske napredne stranke sastajati i izjašnjavati o tom pitanju, Željko Sušec, predsednik GO SNS-a, rekao je:\n– Sačekaćemo odluku Tužilaštva. Ako bude bilo osnova, Gradski odbor će pokrenuti inicijativu za smenu po hitnom postupku. Mi u SNS-u smatramo da svako ko krši zakon, treba da odgovara, a prema našim članovima smo još rigorozniji. Niko od njih ko krši zakon neće biti zaštićen.\nOn je odluku gradonačelnika da pošalje budžetsku inspekciju u Apoteku ocenio kao „ludost” i dodao da za to nije bilo osnova budući da „Apoteka nije korisnik budžetskih sredstava”.\nPrema Statutu Apoteke, Nadzorni odbor kontroliše poslovanje i rad ustanove, a o tome da li je nadzor vršen i na koji način s obzirom na propuste u poslovanju, razgovarali smo i s predsednikom tog tela Milošem Ajkalom, koga je delegirao Grad. On je rekao da zbog kratkih rokova nije u mogućnosti da nam da izjavu, ali je kazao da će rado odgovoriti na sva naša pitanja za naredni broj „Pančevca”. Dodao je da članovi Nadzornog odbora ne vide nikakav problem u poslovanju Apoteke i da će se to telo, zajedno sa Upravnim odborom, ove nedelje sastati kako bi se izjasnili o pisanjima u našem listu.\nP. S. Tekst je izašao u štampanom izdanju „Pančevca”, u četvrtak, 23. aprila, broj 4606. Iako je Miloš Ajkalo, predsednik Nadzornog odbora Apoteke Pančevo, rekao da ćemo odgovore na pitanja upućena njemu, kao i saopštenje Nadzornog i Upravnog odbora dobiti za naredni broj „Pančevca”, oni do zaključenja broja 4607. nisu stigli u našu redakciju.